"Kuća mogućnosti" – Život posle punoletstva za decu bez roditelja - NOVA portal\n„Kuća mogućnosti“ – Život posle punoletstva za decu bez roditelja\nDruštvo Autor:Aleksandra Petrović09. avg. 202016:28\nDeca bez roditelja koja su u sistemu alternativnog smeštaja u institucijama ili hraniteljskim porodicama, neminovno postaju mladi ljudi, koji se sa završetkom redovnog obrazovanja suočavaju sa izazovima samostalnog života. Podrška društvenog sistema za ovu osetljivu populaciju je oskudna, a pomoć koju obezbeđuju ustanove socijalne zaštite i nevladin sektor ne stigne do svakog pojedinca . Zbog toga je Udruženje građana "Centar zvezda" pokrenulo projekat "Kuća mogućnosti" kroz koji mladima bez roditelja obezbeđuju smeštaj i osposobljavaju ih za samostalni život. Program je aktivan već šest godina, a krajem jula je otvorena i treća Kuća koja se nalazi u Kragujevcu.\nPriča svakog deteta bez roditelja je jedinstvena i individualna, ali im je svima zajedničko – šta posle napuštanja hranitelja ili institucija u kojima su proveli deo života, u kojem im je „sistem“ obezbeđivao krov nad glavom i hranu. Prema rečima socijalnih radnika iz Udruženja „Centar zvezda“, deca se „vode kroz sistem“ sve dok su u procesu redovnog obrazovanja, a posle toga se od njih „očekuje“ da budu samostalni.\nU praksi takav scenario nije izvodljiv, pa je mladim ljudima potrebna podrška i kad postani „nevidljivi“ za državni sistem.\nU Udruženju navode da je za decu iz alternativnog smeštaja ulazak u realni svet, izuzetno stresan i da oni neretko, zbog ličnih trauma iz detinjstva završe na pogrešnoj strani zakona. Objašnjavaju da u Kući mogućnosti, kroz psihosocijalnu stručnu podršku, pripremaju programe podrške za svakog mladog čoveka posebno.\n„Nisu svi mladi ljudi istih kapaciteta, svi imaju različita iskustva koja nose iz bioloških ili hraniteljskih porodica. Sve to ih određuje kako će se prilagoditi nezavisnom i samostalnom životu u društvu. Mi se trudimo da prepoznamo potrebe svakog deteta i na osnovu toga pravimo programe i određujemo ciljeve za rad sa svakim pojedinačno“, kaže za naš portal Snežana Petković, socijalna radnica iz kragujevačke Kuće mogućnosti.\nSnežana navodi da se ovakav projekat pokazao kao velika potreba, jer dosadašnja iskustva potvrđuju da se mladi ljudi koji su odrastali pod okriljem institucija, plaše napuštanja sigurnog krova i redovnog obroka. Kaže da Zakon prepoznaje decu u alternativnom smeštaju sve dok se redovno školuju, što je u praksi do 26. godine. Ona se priseća i da je u njenom višegodinjem radu sa decom bez roditeljskog staranja, bilo primera, da su deca sa značajnim kapacitetima, svesno ponavljala razred u školi, kako bi što duže ostala u Domu.\n„To je tužna slika ovog posla. Vidite dete koje ima potencijal, ali iz straha od napuštanja sigurnosti koju ima u Domu, ponavlja razred. Ova kuća upravo je i namenjena takvoj deci, a mi smo tu da im budemo podrška u svakom trenutku, kako bi se lakše i brže uklopila u zajednicu i stekla ličnu nezavisnost“, objašnjava ona.\nUčimo ih životnim veštinama\nTim sastavljen od socijalnih radnika i pedagoga priprema individualne programe za svakog pojedinca koji boravi u „Kući mogućnosti“. Objašnjavaju da je osnovni motiv da ih u običnim životnim situacijama nauče da rade sami za sebe, odnosno, da budu samostalni u pripremaju hranu, održavaju higijene i obavljanju administrativnih poslova.\n„Mnogi od njih ne znaju ni kako se popunjava obična uplatnica, gde se overava zdravstvena knjižica, kako da konkurišu za posao, neki nikada nisu kuvali… Mnogo je životnih potreba koje su drugi radili za njih i oni su jednostavno nespremni da se odmah ‘gurnu’ u stvarni život. Mi smo tu da im sve to pokažemo, ali i da ih motivišemo i naučimo da počnu samostalno da rade takve poslove. Te veštine kod njih nisu izgrađene na vreme i zbog toga se i plaše samostalnosti“ priča Snežana.\nU „Kući mogućnosti“ mladima je obezbeđen smeštaj i namirnice za pripremanje hrane, a oni uz kontinuiran savetodavni nadzor socijalnih radnika i pedagoga, studiraju, rade ili aktivno traže posao. U Udruženju napominju, da kroz boravak u kući, mladi ljudi stiču veštine značajne za zajednički život, podelu obaveza , odgovornost prema poslu, poslodavcu i ličnim potrebama.\n„Mladi u ‘Kući’ nijednog trenutka nisu prepušteni sami sebi. Postoje određena ‘pravila ponašanja’, ali to nisu direktive, već jednostavno zajednički život. Podeljeni su poslovi, zna se ko će da kuva, ko pere sudove, postoje dnevni rasporedi drugih kućnih poslova, a obavezno pravilo je zajednička večera za kojom razgovaramo kako je ko proveo dan. Na taj način ih pripremamo da sutra imaju zdrave navike u odnosima sa partnerima i drugim ljudima“, kaže Snežana.\nU Udruženju navode da je „Kuća mogućnosti“, praktično nastavak brige o deci, koja je započeta u hraniteljskim porodicama ili institucijama, pa prednost u ovom otvorenom tipu sistema zaštite imaju deca koja dolaze iz takvog okruženja. Međutim, dodaju i da Udruženje pruža šansu mladim ljudima koji žele da studiraju i rade, a dolaze iz socijalno ugroženih porodica koje iz nekog razloga nisu bile u sistemu socijalne podrške.\nPredviđeno je da boravak u kući traje dve godine, jer su iskustva pokazala da je to period u kojem mladi mogu da se integrišu u društvo, steknu samopouzdanje i samostalnost.\nNema precizne statistike o broju dece bez roditelja\nUdruženje građana „Centar zvezda“ koje je do sada otvorilo tri Kuće mogućnosti, navodi da u Srbiji nema precizne statistike o broju dece bez roditeljskog staranja. Procenjuje se da ih je oko 6.500, a da godišnje iz sistema socijalne zaštite po različitim osnovama, izađe oko 700 dece bez roditelja. Prema njihovim podacima, tek tri odsto ovih mladih ljudi nastavlja školovanje posle završenog srednjeg obrazovanja, te je njihov cilj da ohrabre i osnaže mlade sa potencijalom da nastave svoje obrazovanje.\nPašalić: Slučaj dece u Vranju mora da bude odmah rešen\nPrva Kuća mogućnosti, otvorena je u Beogradu pre šest, godina, a kasnije i u Nišu. Do sada je kroz sistem podrške prošlo oko 40 mladih ljudi koji su završili školovanje i potpuno se integrisali u zajednicu. U Kući koja je krajem jula otvorena u Kragujevcu trenutno borave dva mladića, a ukupni kapaciteti su predviđeni za osam mladih ljudi.\nUdruženje „Centar zvezda“ projekat podrške mladima bez roditeljskog staranja realizuje zahvaljujući domaćim i inostranim donacijama.\ndecadeca bez roditeljaSmeštaj


Održan sastanak rukovodstva opštine sa predsednicima saveta mesnih zajednica\nNavigacija:Početna/Vesti/Održan sastanak rukovodstva opštine sa predsednicima saveta mesnih zajednica\nObjavio Opština Mali Zvornik|2017-12-23T11:00:00+02:0023 decembra, 2017|Vesti|0 komentara\nRukovodstvo opštine Mali Zvornik razgovaralo je danas sa predsednicima saveta mesnih zajednica sa područja opštine Mali Zvornik o rezultatima rada u 2017. i planovima za 2018. godinu.\nNa sastanku su sumirani rezultati postignuti u protekloj kalendarskoj godine i izneti predlozi za unapređenje rada i funkcionisanje mesnih zajednica u 2018. godini.\nPrema rečima predsednika opštine Mali Zvornik, Zorana Jevtića, u predlogu odluke o budžetu za 2018. godinu za svaku mesnu zajednicu je planiran namenski budžet od po 500.000,00 dinara za tekuće potrebe u toku godine, dok će se ostali infrastrukturni radovi odvijati po planu i realizaciji javnih nabavki koje sprovodi lokalna samouprava.\nPredsednici saveta mesnih zajednica su ovom prilikom upoznati i sa planom i rasporedom za čišćenje snega na teritoriji opštine Mali Zvornik. Dati pregled angažovanih lica i firmi je važeći do kraja ove godine, dok će za 2018. godinu biti donet novi plan, nakon sprovođenja javne nabavke od strane JKP “Drina” Mali Zvornik.\nPregled za čišćenje snega na teritoriji opštine Mali Zvornik>>>


Unija mladih SNS: Preispitati ponašanje dosadašnjih koalicionih partnera | VRANJENEWS\nUnija mladih SNS: Preispitati ponašanje dosadašnjih koalicionih partnera\nMladi iz SNS-a misle da su napadi na vrh GrO "stimulisani od lokalnih tajkuna". Foto Vranje News\nIz Unija mladih SNS Vranje saopšteno je da ih zabrinjava što koalicioni partneri, koji su prethodne četiri godine sa SNS participirali u vlasti, "ostaju nemi na lažne, fabrikovane i krajnje tendenciozne napade na GrO SNS Vranje".\n- Time samo pokazuju da su funkcije jedino što ih zanima u političkom životu.\nIzuzetak i pravi primer koalicionog partnera je GG Vranje Vranjancima i svaka im čast na razumevanju lokalne politike, prepoznavanju najgrubljih napada i na hrabrosti da se tome suprotstave i da to čine kontinuirano od dana kada je postignut dogovor o koaliciji - navode iz omladine naprednjaka.\nSve ostale političke opcije, dodaje se, "koje sebe vide u istom korpusu snaga sa apsolutnom većinom koju ima Srpska napredna stranka nisu zabrinute za najgrublje napade na naše članstvo, funkcionere i lokalnu vlast čiji su i sami deo".\n- Oni se verovatno više bave svojim foteljama i političkim kombinacijama kako da se ponovo dočepaju dela vlasti koji su imali u prethodnom periodu.\nA, znamo da neki od njih i sami učestvuju u fabrikovanju laži i optužbi kako bi destabilizovali SNS i tako lakše ostvarili svoje kalkulantske i egoistične političke ambicije.\nZahtevaćemo od rukovodstva GrO SNS u Vranju da obavezno preispita ponašanje pojedinih koalicionih partnera i uzme u razmatranje prilikom komponovanja vladajuće većine u lokalnom parlamentu.\nMišljenja smo da se takve političke opcije ne zalažu za napredak, prosperitet i bolju budućnost našeg grada, da ne slede politiku koju vodi predsednik Srbije Aleksandar Vučić, već u svemu vide jedino svoj lični i uski interes - navode iz Unije mladih SNS-a.\nIz tog podmlatka saopštili su da se oglašavaju povodom "napada kvazi medija na funkcionere SNS plasiranjem lažnih informacija".\nOni su dali "punu podršku predsedniku GrO Slaviši Bulatoviću, gradonačelniku Slobodanu Milenkoviću i Gradskom odboru SNS u Vranju".\n- Sa ogrnutim plaštom demokratije i slobode pisanja i govora, zaštićeni i stimulisani od strane lokalnih interesdžija i tajkuna, iznose najgnusnije i najprljavije laži i obmane koje vređaju dostojanstvo ljudi i ponižavaju intelekt ljudi koji to čitaju - kažu omladinci SNS-a.


Moderan bungalov za tročlanu porodicu u strogom centru grada – Prospekt\nModeran bungalov za tročlanu porodicu u strogom centru grada\nProjekat ovog bungalova kandidovan je za program neprofitne organizacije „Dekorativni snovi“, a nalazi se u Harbinu, u NR Kini, u samom centru grada. Ovaj mali bungalov smešten je na samom ulazu u dvorište jednog kompleksa projektovanog u ruskom stilu, sastavljenog od spomenika kulture iz perioda eklekticizma. Ova zgrada je prethodno bio samo jedna prostorija namenjena za boravak čuvara koja je imala svega 29m². U međuvremenu, namena objekta postala je stambena, na njega su upisana imovinska prava i proširen je tako da može da primi tročlanu porodicu. Najveći izazov ovog projekta je bio kombinovanje potreba tročlane porodice uz prilagođavanje izgleda i veličine zgrade sa lokacijskim uslovima i izrazitim istorijskim okruženjem. Nije lako na pojednostavljen način ponoviti stil ruskog eklekticizma, kao ni zadovoljiti sva ograničenja koja se odnose na očuvanje životne sredine, a pogotovo nije lako iskombinovati oba zahteva. Temelji obnovljene kuće su fundirani na oko 2 metra dubine zbog čega je izbegnuto njihovo smrzavanje, a s obzirom na to da je kuća malo ukopana, uspelo je da se organizuje prizemlje i potkrovlje tako da bude iste visine slemena kao prethoda. Kuća je dobro izolovana sa svih strana, čak i u temeljima, a s obzirom da se radi o veoma hladnim krajevima, sunce ovde ima značajnu ulogu. U skladu sa tim ovde su ispoštovani osnovni principi održivosti i uštede energije. Otvori zgrade su orijentisani istok-zapad zbog konfiguracije placa, a s obzirom da je okružena visokim zgradama koje joj prave senku, urađen je jedan trik na južnoj fasadi. Naime, ćošak krova i dva zida su odsečeni tako da je na tom mestu postavljen trougaoni krovni prozor. Ovaj prozor gleda na južnu stranu, što garantuje određenu količinu sunca čak i zimi. U zimskom periodu ova kuća tokom dana ima bar tri sata sunca, što svakako poboljšava životni komfor svih ukućana. Jugo-istočni i severo-zapadni zid je obložen drvetom izrađenim u tradicionalnoj tehnici tretiranja vatrom, što predstavlja izuzetnu termalnu zaštitu. Glavni kostrur zgrade – istočna i zapadna strana kao i krov – obloženi su tablama lima od obojenog titanijum-cinka, koji se često koristi za krovove jer je izuzetnano dugotrajan material, a lak za održavanje. Potkrovlje je organizovano usko uz jugo-istočni i jugo-zapadni zid ali tako da prostoru dnevnog boravka ostavi duplu spratnu visinu. Trougaoni krovni prozor se nalazi dijagonalno od dnevnog boravka tako da tokom dana kroz njega dobija dnevna svetlost.\nPrimetno je da ova zrada ima interesantnu stolariju – kako po obliku i veličini, tako i po položaju. Upečatljiv je i kuhinjski prozor koji se pruža usko preko zida pa i po krovu. Ormani su rađeni po meri, pa je ceo zid urađen kao skriveni ormar jer pored toga što predstavlja prostor za skladištenje služi i kao dodatna termoizolacija. Da bi se zadovoljila potreba za aktivnostima na otvorenom, za uređenje dvorišta je korišćena različita materijalizacija: preko travnatih površina i aleja različitih žbunastih biljaka, do različitog popločanja koje je namenjeno rekreaciji i odmoru. Dizajn dvorišta je simbolično preslikan geometrijski koncept same kuće. Nova zgrada u svom konačnom obliku ima istu površinu i identičnu visinu kao prethodna, ali uz sve izmene ona predstavlja novi estetski dodatak ovom kompleksu.\nNe može se reći da se apsolutno uklapa u okruženje ruskog eklekticizma, ali isto tako ne liči na baraku kakva je prethodno bila. Ova jednostavna kuća svedene materijalizacije predstavlja dobar primer modernog bungalova za stanovanje, koji bi mogao da se nađe bilo gde, a da pri tom ne ugrozi i ne naruši ambijentalnu celinu jednog mesta.\n© Photo: Han Ma\nPrevious Post Izraz ljubavi kreativhih arhitekata\nNext Post MU'A kafe-restoran čelične noseće konstrukcije\nCategoriesarhitektura mikro arhitektura porodične kuće\nTagsavangardno bungalov eklekticizam enterijer Harbin kina krovni prozor minimalizam porodična kuća ruski stil titanijum-cink ugljenisano drvo


Borovčanin: Osnažiti aktivizam mladih Roma | Министарство омладине и спорта\nDržavni sekretar za omladinu Nenad Borovčanin smatra da su mladi Romi nosioci unapređenja života najbrojnije manjinske zajednice u Srbiji i da je njihova ideja o formiranju omladinske unije ili asocijacije dobra, jer će ujedinjeni lakše realizovati svoje ciljeve i uspostaviti partnerstvo sa državom.\nOn je naglasio kako će Ministarstvo omladine i sporta nastaviti da osnažuje mlade Rome i podržava njihov aktivizam usmeren ka uključivanju u sve društvene tokove kako bi zajedno stvorili društvo jednakih šansi koje imaju sve građanke i građani naše zemlje.\n“ Uključivanjem u procese koji im unapređuju život i uspostavljanjem partnerstva sa državom, njihova manjinska zajednica dobija budućnost”, zaključio je Borovčanin.\nDržavni sekretar za omladinu Nenad Borovčanin naglasio je da Ministarstvo omladine i sporta aktivno učestvuje u pripremi preuzimanja predsedavanja Srbije OEBS-om i da su mladi prioritet u agendi naše zemlje.\nKonferenciju „Mladi Romi i Sinti: aktivizam, učešće, bezbednost“ organizovala je Kancelarija za ljudska i manjinska prava u saradnji sa Ministarstvom omladine i sporta i OEBS/ODIHR-om u Beogradu sa ciljem razmene iskustava na teme osnaživanja i socijalne inkluzije kroz omladinski aktivizam, učešće mladih u politici i demokratskim procesima i bezbednost Roma i Sinta.


Faktor | Za pola godine pola milijarde KM finansijskog minusa RS-a u robnoj razmjeni\nZa pola godine pola milijarde KM finansijskog minusa RS-a u robnoj razmjeni\n23.07.2019. / 11:08\nU RS se najviše uvozilo iz Srbije\nVanjskotrgovinski deficit RS-a u periodu januar-juni ove godine iznosio je 543 miliona KM, podaci su entitetskog Zavoda za statistiku. Izvoz je bio u vrijednosti od milijardu i 807 miliona KM, što je za jedan posto manje u odnosu na isti period prethodne godine.\nU istom periodu, u RS se najviše uvozilo iz Srbije i to u vrijednosti od 428 miliona KM, odnosno 18,2 posto, i iz Italije, u iznosu od 335 miliona KM, odnosno 14,3 posto od ukupno ostvarenog uvoza.\nU junu prosječna plaća u Republici Srpskoj 910 KM


Andrij Ljubka: „Mi smo negde između“ | Arhipelag\nBeograd, 23. februara 2022. – Ja sam pisao roman o svom rodnom kraju, Zakarpatju, o Ukrajini, ali sam se trudio da to uradim tako da knjiga bude aktuelna i u mnogim drugim zemljama. Na kraju krajeva, nacionalni identitet se zasniva ne samo u Ukrajini na ovom konceptu tranzita između Istoka i Zapada. Štaviše, na našim prostorima je teško naći zemlju koja ne veruje da postoji na takvoj granici: Poljaci, Mađari, Srbi, Bugari, pa i Turci sebe smatraju narodom između Istoka i Zapada – kaže Andrij Ljubka, pisac romana Karbid, u intervjuu koji je za kulturni dodatak Politike vodio sa piscem Nikolom Šantom.\nSrpsko izdanje Karbida objavljeno je nedavno u Arhipelagu u prevodu Andrija Lavrika. Кarbid je objavljen i u Velikoj Britaniji, Poljskoj, Sloveniji i Litvaniji.\n– Najviše sam se iznenadio kada sam 2017. predstavio roman u Sjedinjenim Američkim Državama, kada su mi u Los Anđelesu rekli da je to roman o njima, o Južnoj Americi, te su i oni tamo sebe prepoznali na prvoj liniji fronta, na granici zapadne civilizacije, toliko je i tamo šverca i političke korupcije. Američka istraživačica Marija Todorova je svojevremeno rekla da je koncept naroda kao mosta između Istoka i Zapada veoma simpatičan, ali je u stvarnosti težak, jer je nemoguće živeti na mostu. Čini mi se da nam je zato tako teško da živimo – jer nismo ni na Zapadu ni na Istoku, mi smo negde između, na mostu gde duva jak i hladan vetar. Ovaj rascep liči na šizofrenu situaciju, jer se krećemo u dva različita pravca u isto vreme, ali je takođe i veoma plodan za književnost, za razumevanje – posebno za mene, jer su sve moje knjige posvećene ovoj temi. Na ovaj ili onaj način – naglašava Ljubka.\nU romanu Karbid se pripoveda o grupi ljudi iz jednog pograničnog ukrajinskog mesta Medvedovo, u trouglu između Ukrajine, Slovačke i Mađarske, koji planiraju da, svako iz svojih razloga, prokopaju tunel do Mađarske i da tako na neočekivan način povežu Ukrajinu i Evropsku uniju. Jedni junaci romana Karbid učestvuju u tom poduhvatu zato što veruju u ideju Evropske unije i smatraju da bi rešenje za Ukrajinu bilo da ona uđe u Evropsku uniju. Drugi, međutim, u tom tunelu vide mogućnost za još masovniji i sigurniji šverc robe i šverc migranata iz različitih zemalja Istoka.\nZasnovan na realnim događajima, beskrajno duhovit, roman ukrajinskog pisca Andrija Ljubke u modelu društvenog romana i političke satire preispituje neke od ključnih savremenih tema. Pripovedajući o najrazličitijim načinima prelaženja granica, Karbid Andrija Ljubke prevazilazi granice pripovedačke mašte, političke satire i političke korektnosti.


Jelena Trivan za B92.net: 'Nakon negativne kampanje protiv Dare, skeptična sam'\nIzvor: B92, 26.Feb.2021, 14:34\nJelena Trivan za B92.net: "Nakon negativne kampanje protiv Dare, skeptična sam"\nFilm "Dara iz Jasenovca" ipak je ušao u razmatranje za Oskara u kategorijij "Najbolji film", a Jelena Trivan, predsednik Filmskog centra Srbije, za naš portal kaže da "nije reč o novoj vesti".\n"'Dara' je prijavljena prvo kao kandidat za film na stranom jeziku koji je sa neengleskog govornog područja, ali s obzirom na to da je film imao američku distribuciju onda je prijavljen za sve kategorije", kaže Trivan za naš portal.\n"Prljava kampanja u Americi protiv filma o Jasenovcu"\nPodsetila je da je prošle godine Oskara za najbolji film osvojio korejski naslov "Parazit" koji je ujedno bio prvi film na stranom jeziku koji je osvojio tu kategoriju, te da kandidatura "Dare" u opštoj trci nije uopšte posebna novost.\nDodaje da je ipak izuzetno skeptična.\n"Nakon negativne kampanje koje se vodila protiv 'Dare', bila bih vrlo iznenađena da osvoji Oskara", prokomentarisala je Trivan za B92.net.\nNegativna kampanja počela je spornim filmskim kritikama koje su izašle američkim publikacijama "Varajiti" i "El-Ej Tajms", koji su nazivali ovo ostvarenje Predraga Antonijevića "neprikrivenom srpskom nacionalističkom propagandom".\nOve kritike umnogome su doprinele da "Dara" ispadne iz trke za Oskara u kategoriji "Najbolji film na stranom jeziku" ali i iz trke za Zlatni globus.\nPogledaj vesti o: Jelena Trivan\nLuftika.rs: “Dara iz Jasenovca” ipak među kadidatima za Oskara\nRadio Televizija Vojvodine: Film "Dara iz Jasenovca" ipak u razmatranju za Oskara?\nNezavisne Novine: Najduža lista u istoriji: "Dara iz Jasenovca" ipak na spisku za "Oscara"\nRadio 021: Film "Dara iz Jasenovca" ipak u razmatranju za Oskara?\n19:46: Vučić: Naredni dani su mnogo važni


Uskoro bez poplava u bloku L. Gala na Grbavici | TV KANAL 9 NOVI SAD\nNaslovna EMISIJE Uskoro bez poplava u bloku L. Gala na Grbavici\nUskoro bez poplava u bloku L. Gala na Grbavici\nVIDEO K9: U bloku između ulica Vojvođanske i Lasla Gala na Grbavici uskoro bi trebalo da bude rešen problem nakupljanja vode tokom jačih padavina. Gradska uprava za građevinsko zemljište i investicije putem tendera traži izvođača radova za odvođenje atmosferskih voda ovom u bloku.\nGradska uprava za građevinsko zemljište i investicije putem tendera traži izvođača radova za odvođenje atmosferskih voda u bloku između ulica Vojvođanske i Lasla Gala na Grbavici.\nKako se navodi u tehničkoj dokumentaciji, dvorište u ovom bloku je znatno niže od okolnih saobraćajnica, a posledice su poplave na zemljanoj površini ispred garaža. 0025\nPrema projektu saobraćajnica, potrebno je opremiti stambeni blok sa pristupnom ulicom, parkingom, atmosferskim odvodnjavanjem, pešačkim stazama i javnim osvetljenjem na uglu Vojvođanske, Lasla Gala i Vere Pavlović.\nPredviđen je asfaltni i montažno-betonski kolovoz, 22 parkinga sa leve strane saobraćajnice, izuzev parking mesta za osobe sa invaliditetom budući da ona već postoje u Vojvođanskoj ulici. Odvođenje atmosferskih voda biće sprovedeno putem slivnika u postojeću kanalizaciju u ulici Vere Pavlović. Radovi će koštati 18 miliona i 800 jiljada dinara dinara bez PDV-a, a tender se zatvara 10. februara.\nPrethodni tekstBiciklisti “Beograd- Banjaluka”\nSledeći tekstStudentsko preduzetništvo bez granica


04I pored najbolje volje, maksimalo uloženih napora, pregovora i konsultacija sa nadležnim epidemiološkim službama, te podrške naše najvjernije OK publike, primorani smo da ovogodišnje izdanje Nektar OK Festa 2020 prolongiramo za narednu godinu, kažu organizatori.\n“S obzirom, na epidemiološku sliku u našoj zemlji, ali i u cijeloj regiji, konstantan rast broja zaraženih na dnevnom nivou, i ograničeno kretanje, tj. prelazak državnih granica, nisu stvoreni epidemiološki uslovi da festival bude održan u ranije najavljenom terminu ove godine.\nDanašnjom odlukom Republičkog štaba za vanredne situacije, kao i Opštinskog štaba za vanredne situacije Opštine Foča, na snazi je ostala ranija mjera maksimalnog okupljanja 50 osoba na javnim mjestima, i ova odluka ostaje na snazi narednih 14 dana. Obzirom na kapacitete našeg festivala, te broj posjetilaca iz ranijih godina koji se mjeri u hiljadama, mi nismo u mogućnosti da u najavljenom terminu, održimo događaj u kapacitetu i programu za koji je isti predviđen”, saopštili su organizatori OK Festa.\nSvi OK paketi kupljeni u ovoj godini važiće i za narednu godinu i nove termine Nektar OK Festa 2021. Takođe, svi vlasnici paketa imaće priliku da ukoliko žele izvrše povrat novca za kupljene pakete ili da iste ustupe drugoj osobi. Informacije u vezi povrata novca biće objavljene uskoro na zvaničnoj festivalskoj stranici…


NovaEnergija.net » Fallout 4 prvog dana od objavljivanja najigranija igra na Steamu Fallout 4 prvog dana od objavljivanja najigranija igra na Steamu – NovaEnergija.net\nDugo iščekivana Bethesdina igra Fallout 4 konačno je dostupna u prodaji, a ovaj naslov je prvog dana uspeo da postavi novi rekord kada su u pitanju Steam igre koje ne izdaje Valve.\nNaime Fallout 4 je u toku prvog dana na Steamu u nekim trenucima bio najigranija igra sa preko 445 hiljada igrača. Igra je sa prvog mesta u određenim delovima dana uspela da istisne čak i neprikosnovene Valve igre DOTA 2 i Counter-strike: Global Offensive koje su tradicionalno ubedljivo najigraniji naslovi na Steamu.\nPrethodna ne-Valve igra koja je uspela da bude najigranija u toku dana na Steamu je bio GTA 5, aprila ove godine kada je ovaj naslov lansiran za PC. GTA je tada imao više od 360 hiljada igrača u datom trenutku što je manje nego Fallout 4, mada treba imati u vidu da Fallout 4 za PC zahteva Steam nalog da bi ga igrali, dok se GTA 5 ne oslanja samo na Steam i može se igrati i preko Rockstar’s Social Club launcher-a.\nU svakom slučaju, Fallout 4 je odlično startovao kada je prodaja u pitanju. Ne treba zaboraviti i da se radi o igri koja ima punu cenu od 60 evra na Steamu, za razliku od pomenutih DOTA 2 koja je besplatna i CS: GO koji košta 11 evra ali je do sada i nebrojano puta bio na akcijama po znatno nižim cenama.\nFallout 4 prvog dana od objavljivanja najigranija igra na Steamu was last modified: November 12th, 2015 by Žikica Milošević


Naknada štete usled pandemije Koronavirusne bolesti („Covid-19“)\nAutor: Advokatska kancelarija „VUK Poreski Advokati“\nDatum: 15. april 2020. godine\nKoronavirusna bolest 2019 („COVID-19“) je zarazna bolest koju izaziva novootkriveni virus korona 2 (SARS-CoV-2), koji je povezan sa istom porodicom virusa kao što je teški akutni respiratorni sindrom (engl. Severe Acute Respiratory Syndrome - SARS). Svetska Zdravstvena Organizacija („SZO“) je stoga 30. januara 2020. godine proglasila vanrednu situaciju zbog epidemije COVID-19. Kao žarište epidemije je registrovan grad Vuhan iz provincije Hubei, Narodna Republika Kina („NRK“), gde se virus prvi put pojavio krajem 2019. godine. Cilj proglašenja vanredne situacije je bio da se na taj način ostavi dovoljno vremena za pomoć i pripremu zemalja sa slabijim sistemima zdravstvene zaštite za borbu protiv ovog oboljenja. Međutim, uprkos svemu, usled činjenica da je virus nov, visoko zarazan i da se brzo širi, tj. da se efikasno i održivo prenosi između ljudi, SZO je dana 11. marta 2020. godine proglasila pandemiju COVID-19.\nNedugo zatim je Republika Srbija 15. marta 2020. godine, u cilju preventivnog suzbijanja epidemije unutar svojih granica, proglasila vanredno stanje na celoj svojoj teritoriji, uz određena ograničenja slobode kretanja građanima, kao prateće mere kojom se odstupa od Ustavom zajemčenih ljudskih i manjinskih prava. Međutim, poznato je da pre donošenja navedene odluke, na graničnim prelazima Republike Srbije kako za vazdušni, tako i za drumski, rečni i železnički saobraćaj, nisu preduzete bilo kakve mere kontrole zdravstvenog stanja fizičkih lica (i domaćih i stranih) koja su nesmetano ulazila na teritoriju Republike Srbije. Stoga se u danima nakon proglašenja vanrednog stanja u javnosti pojavio niz pitanja u vezi same opravdanosti odluke, kao i trenutka proglašenja, odnosno:(i) Da li je trebalo uvoditi vanredno stanje propisano Ustavom Republike Srbije ili je trebalo proglasiti vanrednu situaciju u skladu sa Zakonom o smanjenju rizika od katastrofa i upravljanju vanrednim situacijama? (ii) Da li je sama odluka preuranjena i da li je uvođenju tako stroge mere trebalo da prethodi niz zdravstvenih i drugih mera predviđenih postojećom zakonskom regulativom? (iii) Da li je proglašenje vanrednog stanja uopšte svrsishodno u cilju usporavanja epidemije, s obzirom na to da značajne mere predostrožnosti nisu ni preduzete, uz već pomenut nekontrolisan broj ulazaka stranih i domaćih državljana iz žarišnih područja? (iv) Ko je odgovoran za materijalnu štetu, ako je ista nastala ili će nastati ovakvim postupanjem? (v) Ko je odgovoran za nematerijalnu štetu ako ista nastane zbog odstupanja od Ustavom garantovanih ljudskih i manjinskih prava, ili zbog smrti bliskog lica prouzrokovane COVID-19, ili pak nemogućnosti da lica koja nisu obolela od COVID-19 ostvare pravo na zdravstvenu zaštitu zbog preopterećenosti zdravstvenog sistema?\nTakođe, mnogi učesnici na raznim tržištima su se u kontekstu poslovno-pravnih odnosa sigurno zapitali da li širenje epidemije COVID-19 može da se podvede pod višu silu? Član 263. Zakona o obligacionim odnosima Republike Srbije predviđa da su slučajevi više sile okolnosti koje su nastale nakon zaključenja ugovora, a koje se nisu mogle sprečiti, otkloniti ili izbeći. Stoga se nameće pitanje da li su se u konkretnom slučaju okolnosti mogle sprečiti, otkloniti ili izbeći? Pandemija COVID-19 će izvesno negativno da utiče na poslovanje i ujedno saradnju velikog broja privrednih subjekata, kako sa aspekta radno-pravnih i zakupodavnih odnosa, tako i u oblastima turističkih i ugostiteljskih usluga, građevinarstva, bankarstva, kao i drugim segmentima poslovanja cele privrede.\nS druge strane, kao alternativa višoj sili bi eventualno mogao da se primeni raskid ugovora zbog promenjenih okolnosti. Pandemija COVID-19 i sve prateće posledice iste, proglašenje vanrednog stanja, zatvaranje granica i dr., predstavljaju okolnosti koje sigurno utiču na to da je određenoj ugovornoj strani otežano ili onemogućeno ispunjenje ugovorne obaveze usled čega bi mogla da zahteva da se ugovor raskine. Međutim, raskid ugovora po ovom osnovu može izreći samo sud presudom i to samo na osnovu tužbe ugovorne strane koja želi da raskine ugovor, te je u ovom trenutku upitno kada bi takav postupak mogao da otpočne i koliko će trajati, jer sudovi trenutno rade smanjenim kapacitetom i održavaju ročišta samo u hitnim postupcima, koji ne podrazumevaju i raskidanje ugovora.\nNa kraju bismo istakli da je nedavno podneta i prva tužba za naknadu štete protiv NRK zbog izazivanja pandemije COVID-19. Naime, advokat Metju Mur (Matthew Moore) iz SAD-a je početkom marta 2020. godine podneo tužbu protiv NRK u svojstvu punomoćnika četiri (4) stanovnika Floride, od kojih nijedan nije preboleo koronavirusnu bolest. Međutim, u tužbi se navodi da su tužioci pretrpeli psihološku traumu, koju objašnjavaju time da: (i) kompanije trpe zbog poremećaja u njihovim lancima snabdevanja i nedostatka korisnika i kupaca, i da je (ii) javnost u panici, kupujući zalihe toaletnog papira, sredstava za dezinfekciju, maski za lice i drugih proizvoda. Uz to, NRK se optužuje da je bezuspešno i neažurno izveštavala o virusu, da nije preduzela adekvatne mere za zaustavljanje virusa, kao i da nije objavljivala stvarni broj zaraženih slučajeva, što je sve potom izazvalo globalnu epidemiju.\nU tužbi protiv NRK se takođe navodi teorija o tome kako je sve u vezi sa virusom izmaklo kontroli, odnosno da je u pitanju bio propust laboratorije za istraživanje biološkog oružja u Vuhanu, koja se inače bavi „najsmrtonosnijim virusima“. Tužioci smatraju da je laboratorija ili usled propusta u kontroli „dozvolila“ da virus napusti laboratoriju, ili je prosto dozvolila svojim istraživačima da laboratorijske životinje prodaju na pijaci divljih životinja u Vuhanu, umesto da ih kremiraju, kako je inače predviđeno kineskim zakonodavstvom.\nNRK je potpisnica Konvencije o zabrani usavršavanja, proizvodnje i stvaranja zaliha bakteriološkog (biološkog) i toksičkog oružja i o njihovom uništavanju iz 1972. godine. Međutim, značajna slabost Konvencije je odsustvo pouzdanog i efikasnog mehanizma međunarodnog nadzora. Takođe, Konvencija ne uređuje pitanje odgovornosti država za veštačko stvaranje virusa i nezadržavanje tako nastalog biološkog oružja u svojim granicama.


Aleksić: Državni vrh odbranom Koluvije poručuje policajcima da ne hapse dilere droge – Krstarica\nBeta 21. oktobra 2021. 12:40\nPotpredsednik Narodne stranke Miroslav Aleksić izjavio je danas da je Evropska unija u svom izveštaju potvrdila da se Srbija ne bori dovoljno protiv organizovanog kriminala, dok vlast, kako je rekao, od optuženog vlasnika „Jovanjice“ Predraga Koluviije „pravi heroja“, a policajce koji su otkrili najveću plantažu marihuane u Evropi optužuje za državni udar.\n„Država tako policajcima, tužiocima i sudijama šalje poruku da kada vide nekoga ko prodaje drogu deci okrenu glavu na drugu stranu, jer će u suprotnom biti na udaru tabloida, predsednika Srbije Aleksandra Vučića i premijerke Ane Brnabić, koji javno brane optuženog za organizovanje najveće proizvodnje marihuane u Evropi“, rekao je Aleksić Radio-televiziji Srbije.\nAleksić je naveo da se SNS „pere od bivše državne sekretarke MUP-a Dijane Hrkalović“, koju je Vučić „postavio na funkciju“ i dodao da je ona učestvovala u kampanjama SNS-a i 2018. godine na lokalnim izborima u Lučanima „branila ljude Veljka Belivuka, koji su bili u džipovima i batinali ljude“.\nAleksić je novinarku RTS-a, koja je vodila emisiju u kojoj je učestvovao sa funkcionerom SPS-a Djordjem Milićevićem, pitao „zašto se RTS boji istine“.\n„Zašto se upirete da me prekinete da ne mogu da završim nijednu rečenicu? Govori se o ekonomskim uspesima, borbi protiv kriminala… Neka vlast pokaže to na delu, umesto što proganja policajce i tužioce koji se bore protiv kriminala“, rekao je Aleksić.\n„Mi se borimo protiv kriminalizovane vlasti koju vode kriminalci i to je atmosfera u kojoj odlučujemo da li će opozicija zajedno učestovati na izborima ili ih zajedno bojkotovati. Izborni uslovi su sada nemogući. Imamo podršku građana i borićemo se ili na izborima ili na drugi način“, rekao je Aleksić.\nAleksić je dodao da bi razgovori u opoziciji trebalo da budu završeni do kraja oktobra, i da će lokalni izbori u Negotinu biti „važan element plana“ o daljem delovanju.\n„Izbori u Negotinu, na kojima je Narodna stranka u nemogućim uslovima samostalno osvojila 13 odsto glasova, pokazali su da bi jedinstvena opozicija mogla ozbiljno da ugrozi vlast na izborima najavljenim za april 2022. godine, ali su pokazali i da nema fer uslova“, rekao je Aleksić.


Austrija: “Wendoos – eye catcher” platforma namijenjena za uvezivanje bh. biznismena – BHDINFODESK\nby Editor 08/03/2019 0428\nOdnedavno je “u pogonu” jedna nova online platforma “Wendoos – eye catcher” namijenjena prvenstveno našim firmama i poduzetnicima u Austriji. Cilj platforme je da na jednom mjestu okupi i umreži bosankohercegovačke biznismene koji žive i rade u ovoj zemlji. Poveći tim programera i dizajnera radio je na ovom projektu, a informaciju više dobili smo od Selmira Mujagića, jednog od osnivača Wendoos platforme: “Kao što znate online marketing je sve popularniji, a ova platforma prati najnovije trendove i u potpunosti odgovara na izazove koje tržište nosi sa sobom. Radi se o online marketing platformi prvenstveno za naše firme u Austriji. Korištenjem modernijih tehnologija napravljena je platforma za prezentaciju firmi na najvišem nivou koja će sve oduševiti kako dizajnom tako i funkcionalnošću. Jedna od tehnologija koja je korištena pri izradi Wendoosa korištena je i na Instagramu, jednoj od najpopularnijih socijalnih mreža.”


Stanivuković zapošljava koordinatora za društvene mreže - Leutar.net\nBANJALUKA – Gradonačelnik Banjaluke Draško Stanivuković, preuzimanjem funkcije, najavio je reorganizaciju gradske uprave sa ciljem smanjenja zaposlenih i ušteda u budžetu, kao i ukidanje raznoraznih pozicija gdje su angažovani savjetnici i koordinatori. Međutim, pola godine od tog obećanja ne vidi se drastičan zaokret u odnosu na bivšu administraciju Igora Radojičića.\nZa 16 dana u ovom mjesecu raspisana su četiri konkursa putem kojih će biti zaposleno preko 20 radnika u Gradsku upravu, među kojima i tri pripravnika.\nGradonačelnik je zbog odlaska ili preraspoređivanja radnika bio primoran da raspiše konkurse za radnike obezbjeđenja, čistače, referente, kao i stručne saradnike.\nMeđutim, pojedina radna mjesta za koja je raspisan konkurs, Stanivuković je „izmislio“.\nTako je nedavno prvo dopunio Pravilnik o unutrašnjoj organizaciji poslova i sistematizaciji radnih mjesta gdje je dodao radno mjesto za koordinatora društvenih mreža, a zatim raspisao i konkurs za popunu tog mjesta.\nPrema novoj sistemacizaciji zadatak budućeg koordinatora je da učestvuje u izradi i ažuriranju internet stranice Grada Banjaluka, daje prijedloge za unapređenje promocije aktivnosti Grada putem društvenih mreža, ažurira informacije o Gradu koje se objavljuju na zvaničnim nalozima na društvenim mrežama.\nTakođe, biće u obavezi da pruža stručnu i tehničku pomoć savjetniku gradonačelnika – šefu Tima za komunikacije u izradi prezentacija za potrebe promocije Grada.\n„Radno mjesto koordinatora za društvene mreže je novosistematizovano radno mjesto, koje je trenutno upražnjeno, te je iz tog razloga i raspisan Javni konkurs, radi njegove popune. Ono je sistematizovano zbog povećanog broja aktivnosti Gradske uprave i samim tim objava na društvenim mrežama, a s ciljem što boljeg informisanja građana, kao i promocije grada Banjaluke“, kažu iz Gradske uprave.\nInače, pored ovog radnog mjesta, izmjenom sistematizacije gradonačelnik je otvorio i radna mjesta stručnog savjetnika komunalne policije.\nIz Transparency International-a podsjećaju kako je gradonačelnik, pogotovo za vrijeme dok je bio odbornik i narodni poslanik isticao preveliki broj zaposlenih u Gradskoj upravi, pa im ostaje nejasno čemu potreba za novim radnicima.\nOpet, ističu, treba imati u vidu i transperentnost nove Gradske uprave.\n„Svakako treba pohvaliti transparentnost nove gradske administracije iako su izjave čelnih ljudi nedosljedne što se evo vidi po novim zaposlenjima do kojih nije trebalo doći. Za sada je prerano još uvijek suditi o svim obećanjima i njihovim eventualnim ispunjenjima ili neispunjenjima, međutim ova nedosljednost oko zapošljavanja otvara prostor za sumnje za ostale ranije izrečene, a još neispunjene obaveze“, kazali su u TI.\nPodsjećamo, kada je riječ o zapošljavanju, prema analizi koju je Stanivuković predstavio u januaru ove godine, samo u Gradskoj upravi ima 788 radnika.\n„Ovo je zastrašujuće veliki broj, na osnovu kojeg ne mogu, a da ne postavim pitanje, kako je budžet Grada do sada uopšte funkcionisao”, izjavio je tada gradonačelnik Banjaluke.


Tragično: Minirao kuću da naplati osiguranje, greškom pobio vatrogasce\nM. K. 10. novembra 2019. 06:35\nFoto: Carandoom - CC BY 2.0\nKako bi se izvukao iz kreditskih dugova, jedan Italijan je minirao svoju seosku kuću da bi došao do novca od osiguranja, ali je greškom ubio trojicu vatrogasaca.\nĐovani Vinćenti (Giovanni Vincenti) istražiteljima je rekao da je nameravao da eksplozijom raznese svoju seosku kuću u Pijemontu, na severozapadu Italije, tako što bi minirao kante s benzinom, ali navodno je pogrešio s tajmerom povezanim s kantama i time izazvao dve eksplozije.\nKada su, posle prve eksplozije, u utorak ujutro, vatrogasci došli do seoske kuće, dogodila se druga, jača eksplozija, a u toj nesreći nastradala su trojica vatrogasaca.\nVinćenti je pritvoren u petak. Tužilac je rekao novinarima da je Vinćenti izjavio istražiteljima da nije nameravao da ubije vatrogasce, ali da je mogao sprečiti pogibiju da je nesrećnim ljudima rekao šta je uradio – da u kući ima miniranih kanti s benzinom.\nIstražitelji su u kući našli priručnik za tajmer s kojim je Vinćenti petljao i pogrešno ga podesio, prenose mediji.


Na berzu izlazi kompanija veća od Applea i Microsofta – The PRESTIGE\nBerza 03.11.2019. apple, aramco, Microsoft\nPrestolonaslednik Saudijske Arabije Muhamed bin Salman rekao je da će javna ponuda dionica (IPO) državnog naftnog giganta „Aramco“ biti objavljena u nedelju.\n„Krunski princ konačno je dao zeleno svjetlo“, rekao je jedan izvor agenciji Rojters, a „Aramco“ je odbio da da svoj komentar.\nZvaničnici i savjetnici kompanije održali su u petak sastanke s investitorima u pokušaju da za kompaniju postignu vrijednost što je moguće bližu dva biliona dolara uoči očekivanog izlaska na berzu u nedelju, navode izvori.\nVrijedniji od Microsofta i Applea\nIako je prestolonaslednik početkom 2016. godine vrijednost kompanije procijenio na dva biliona dolara, bankari i dobri poznavaoci prilika kažu da je vrijednost „Aramca“ bliža 1,5 biliona dolara.\nNo čak i po toj cijeni, „Aramco“ bi i dalje vrijedio barem 50 odsto više od najvrijednijih svjetskih kompanija, Microsofta i Applea od kojih svaka ima tržišnu kapitalizaciju od oko jednog biliona dolara.\nRijad na saudijskoj berzi želi da izlista udio od jedan do dva odsto kako bi prikupio najmanje 20 milijardi do 40 milijardi dolara.\nAko ugovor premaši 25 milijardi USD, „Aramco“ će nadmašiti „Alibabin“ IPO vrijedan 25 milijardi dolara iz 2014. godine i postati najveći IPO na svijetu.\nKotiranje dionica na berzi je centralni dio plana prestolonaslednika da uzdrma saudijsku ekonomiju i diversifikuje je dalje od nafte. Od kada je kotiranje prvi put najavljeno 2016. godine, nekoliko puta je odlagano.\nPrinc želi na kraju da kotira ukupno pet odsto kompanije. Očekuje se da će međunarodna prodaja pratiti domaći IPO.


Izgradnja Termoelektrane i Cementare prioritet za Tuzlanski kanton LoginRegister\n» Izgradnja Termoelektrane i Cementare prioritet za Tuzlanski kanton A+\n09-06-2011 Izgradnja Termoelektrane i Cementare prioritet za Tuzlanski kanton Written by Admir\nPremijer Tuzlanskog kantona sa ministrima jučer je posjetio općinu Banovići, a prijem je upriličio Općinski načelnik Bego Birparić sa svojim saradnicima.\nNa prvom radnom sastanku sa delegacijom Vlade TK u svom obraćanju Općinski načelnik je istakao kratkoročne i dugoročne ciljeve i prioritete općine Banovići. Akcenat je stavljen na projekte koji su od životnog značaja za Tuzlanski kanton i općinu Banovići, a kao što su izgradnja Termoelktrane i Cementare, razvoj turizma, toplifikacija grada, osnivanje JU "Zaštićeni pejzaž" koja je usko vezana i za problem vodosnabdijevanja, formiranje Općinskog suda u Banovićima, te izgradnju infrastrukture, rekonstrukciju Sportske dvorane, izgradnju mosta na rijeci Litvi u naselju Oskova i druge projekte od značaja za širu zajednicu.\n"Premijer je već kroz Skupštinu TK upoznat sa problemima i strategijom razvoja općine Banovići, istinski je podržava jer je to od interesa za TK i zbog toga mislim da ćemo zajednički raditi na realizaciji ovih projekata", kazao je Općinski načelnik.\nPremijer je obećao pomoć onim projektima koji su od životnog značaja, te je naglasio da će prioritet imati oni koji su od značaja za širu društvenu zajednicu.\n"Izgradnja Termoelektrane i Cementare je jedan od prioriteta za Tuzlanski kanton ali i za općinu Banovići, takođe vodosnabdijevanje je jedan od prioriteta za općinu Banovići kojima se moramo pozabaviti, a u okviru toga je i formiranje Javne ustanove "Zaštićeni pejzaž" i mislim da tu postoji dovoljno prostora za uspostavljanje dobre saradnje između svih općina kojih se ovaj problem tiče", kazao je premijer TK Sead Čaušević.\neKapija Read 873\nPripremne aktivnosti na izradi prostornog plana Banja Luke Iranci ulažu 100 miliona eura u razvoj željezničke infrastrukture u FBiH »


Ministri zapadnih sila razgovarali o Iranu\nTanjug 5. februara 2021. 23:11\nPARIZ – Ministri spoljnih poslova Sjedinjenih Američkih Država, Velike Britanije, Francuske i Nemačke razgovarali su danas na virtuelnom sastanku o iranskom nuklearnom sporazumu i drugim pitanjima regionalne bezbednosti.\n„Imali smo temeljan i važan razgovor o Iranu sa sekretarom Blinkenom, Hajkom Masom, Dominikom Rabom da zajedno rešavamo nuklearne i bezbednosne izazove“, napisao je šef francuske diplomatije Žan-Iv le Drijan na Tviteru.\nOn je dodao da je bilo reči i o drugim pitanjima, prenosi Rojters.\nOvakav sastanak je najnoviji pokušaj administracije predsednika Džozefa Bajdena da pronađe način da oživi sporazum po kojem je Iran pristao da ograniči nuklearne aktivnosti dok su svetske sile zauzvrat ukinule ekonomske sankcije.\nTramp je napustio sporazum 2018. i ponovo uveo američke sankcije Iranu koji je u međuvremenu pokrenuo postupak proizvodnje obogaćenog uranijuma, dodaje Rojters.


Uslovne kazne za organizatore "korona žurke" | Kolubarske\nOrganizatori "korona žurke" u ugostiteljskom objektu "Oaza 014" na periferiji Valjeva, u selu Degurić, osuđeni su na uslovne kazne, saznaju Kolubarske.rs.\nKako nam je potvrđeno, presudom Osnovnog suda u Valjevu na osam meseci zatvora, uslovno na godinu dana, kažnjen je organizator žurke S. Č. (35) iz Beograda, dok je Beograđanka A.G. (22), kojoj se stavlja na teret pomaganje, osuđena na zatvorsku kaznu od šest meseci, uslovno na godinu dana. Izrečene su im uslovne kazne jer ranije nisu bili osuđivani.\nKako nam je rečeno, presude su donete po skraćenom postupku, "efikasno i brzo, i tako će biti sankcioisani svi koji budu kršili epidemiološke mere".\nPodsećamo, komunalna milicija, uz asistenciju valjevske policije, prekinula je sinoć oko 23 časa žurku uz muziku uživo na kojoj je zatečeno 37 ljudi. Korona žurka" je organizovana u ugostiteljskom objektu "Oaza 014" u selu Degurić.\nOrganizatori žurke S. Č. (35) i A. G. (22), oboje iz Beograda, su uhapšeni zbog nepostupanja po zdravstvenim propisima za vreme epidemije, dok je komunalna milicija protiv 35 osoba podnela prekršajne prijave iz Zakona o zaštiti stanovništva od zaraznih bolesti.\nPodaci Zavoda za javno zdravlje Pre 5 sati 24 minuta\nGost-post dr Slobodan Ilić Pre 10 sati 9 minuta


Nedovoljno razvijene opštine poput Medveđe, Lebana i Bojnika moći će projektima da apliciraju za iznos do 8 miliona dinara – Radio Medvedja\nNedovoljno razvijene opštine poput Medveđe, Lebana i Bojnika moći će projektima da apliciraju za iznos do 8 miliona dinara\nDanas je u sali Skupštine grada Leskovca održana prezentacija namenjena opštinama Jablaničkog i Pčinjskog okruga koje mogu da se prijave na konkurs.Pre radnog dela sastanka prisutnima su se obratili Novica Tončev ministar zadužen za razvoj nerazvijenih opština i gradonačelnik Leskovca i predsednik Skupštine Centra za razvoj Jablaničkog i Pčinjskog okruga Goran Cvetanović.\n„Za nedovoljno razvijene opštine iz Jablaničkog i Pčinjskog okruga ove godine opredeljena je suma za nove projekte, koja će ove godine biti uvećana za 10 posto. Ovaj novac osim za infrastrukturu za nedovoljno razvijenih opština poput Lebana, Medveđe, Bojnika, Crne Trave, Trgovišta, Bujanovca, moći će da se iskoristi i za kupovinu uređaja, opreme za renoviranje škola, opštinskih uprava…Prošle godine za Jablanički okrug opredeljeno je 39 miliona u pet opština Jablaničkog okruga. Ove godine je ukupno opredeljeno 460 miliona a gore pomenute opštine moći će projektima da apliciraju za iznos do 8 miliona dinara. Moji saradnici će vam sada reći šta vam sve treba od dokumenata, oni će obići svaku opštinu, da vam pomognu da realizujete projekte“, rekao je Tončev i zahvalio gradonačelniku Leskovca na organizaciji ovog događaja koji je od velikog značaja za nedovoljno razvijene opštine.\nGradonačelnik Cvetanović je istakao da Vlada Republike Srbije i predsednik Aleksandar Vučić dosledno rade na razvoju svih delova naše zemlje uvođenjem velikog broja mera populacione politike, stabilizacijom finansija i ulaganjima u bolji standard života.\n„Na nama je da sledimo taj put, donosimo odluke kojima ćemo unaprediti naše lokalne zajednice kako bi građani živeli bolje. Krajem 2012. godine mi smo preuzeli lokalnu samoupravu čiji budžet je bio opterećen dugovima, neisplaćenim zaradama, neuspelim projektima. Danas sa ponosom ističemo da je gradska kasa stabilnija nego ikada, da vas informišemo danas je na računu grada 611 miliona dinara i u poslednjih šest meseci nikada nije bilo ispod 550 miliona dinara u kontinuitetu. Redovno isplaćujemo sve prispele obaveze i posvećeni smo razvoju apsolutno svih segmenata društva. Bilo da je to podrška razvoju sporta i sportskih klubova za čije funkcionisanje smo u budžetu opredelili rekordnih 120 miliona dinara i ako dodamo još milion evra za funkcionisanje SRC Dubočica, to znači 2 miliona evra godišnje samo za sport, a podsetiću 2012. godine, kada su neki drugi ljudi imali odgovornost izdvajano je samo 18 miliona dinara. Mogu da vam dam informaciju da smo danas isplatili prvu ratu sportistima u visini od 43,4 miliona dinara i siguran sam da smo sa konkursom koji smo podelili prvi u Srbiji prema sportistima prvi uplatili i novac. Zbog nedomaćinskog i neracionalnog upravljanja finansijama u periodu pre 2012. godine, računi čak 33 leskovačke mesne zajednice bili su u dugogodišnjoj blokadi zbog dugovanja za električnu energiju i za druge komunale usluge. Zaključno sa jučerašnjim danom mi smo isplatili 66 miliona dinara za deblokiranje računa svih mesnih zajednica čije je funkcionisanje zbog takve situacije bilo otežano. Na današnji dan nijedna mesna zajednica nije blokirana jer smo sve dugove izmirili tokom tekuće nedelje“, kazao je gradonačelnik Cvetanović.\nNakon toga, usledila je prezentacija Javnog konkursa od strane savetnika ministra gospodina Saše Đorđevića, kojoj su prisustvovali predsednici i predstavnici jedanaest opština koje spadaju u kategoriju nedovoljno razvijenih opština a nalaze se u Jablaničkom i Pčinjskom okrugu.\n← Uhapšeno troje Leskovčana osumnjičeni za ubistvo u saizvršilaštvu zbog smrti pedesetjednogodišnjeg muškarca\nNovi veb-sajt Nacionalne službe za zapošljavanje →


Vesti :: Ponovo redovi za lekarske preglede\nČEKAJUĆI novi pravilnik o dopunskom radu, tek mali broj zdravstvenih ustanova u Srbiji, kojima dozvola još nije istekla, koristi ovu mogućnost. Većina se nada da će Pravilnik biti usvojen u skorije vreme, jer kroz dodatni rad zdravstveni radnici popunjavaju sopstveni budžet, ali i kasu ustanova u kojima rade.\nNova "pravila" koja će regulisati dopunski rad trebalo bi da smanje zloupotrebe u državnim ustanovama, kojih je bilo na pretek. Jedna od glavnih primedbi na rad bila je ta što su lekari upućivali pacijente na pojedine preglede u "večernje" sate, iako za te dijagnostičke metode postoje liste čekanja. Masovno se dešavalo da onaj ko ima para nije morao da čeka na pregled ili intervenciju.\nKatanac na dopunski rad, za sada su stavili Klinički centar Srbije, KC Kragujevac, KC Niš, mnogi domovi zdravlja i kliničko-bolnički centri u Beogradu.\n- Od 1. septembra kod nas više nema dopunskog rada - rekao nam je Drago Jovanović, portparol KCS.\nA, otkad je zaštitnik građana utvrdio da se u KC Niš dopunski rad obavlja nepravilno i da je RFZO nezakonito zaključio ugovor s tom institucijom, i KC Kragujevac je u avgustu prestao sa pregledima van radnog vremena.\nProfesor dr Borislav Kamenov, direktor KC Niš, rekao nam je da su ukinuli dodatni rad, ali da bi ovaj problem morao što pre da se reši.\nOd prihoda dopunskog rada polovina novca išla je timu koji obavlja preglede. Ostatak para namenjen je zdravstvenoj ustanovi, za nabavku novih aparata, rekonstrukciju, stimulacije... Novi pravilnik trebalo bi da reguliše da zdravstveni radnici ne primaju novac na ruke, već da im se uplaćuje na račun.\n- Ne radimo od jula, a sve je bilo mnogo lakše kada je postojao dopunski rad - objašnjava nam Snežana Maksimović, koordinator "Medik centra" u KBC "Bežanijska kosa". - Istekla nam je dozvola i sada čekamo da se usvoji pravilnik. Dopunskim radom smanjivala se i korupcija, jer se pacijenti dovijaju na razne načine, a ovako su mogli regularno da plate pregled.\nZUBARI I PEDIJATRI DOM zdravlja "Savski venac" u Beogradu i dalje ima dopunski rad. Kako su nam rekli, njihova dozvola još važi i rade po Pravilniku. Najviše posla imaju stomatolozi, lekari opšte prakse i pedijatri.\nIzvor:VEČERNJE NOVOSTI 18.11.2011.\n18. Novembar 2011. Vesti 0 1637\ndopunski preglede pravilnik ponovo vesti redovi lekarske dozvola posla najvise\nTri reči: cekaju mesecima najvise, mesecima najvise posla, pregledi cekaju mesecima, zdravstvu ukinut dopunski, preglede vesti ponovo, vesti ponovo redovi, lekarske preglede vesti\nDve reči: ponovo redovi, lekarske preglede, najvise posla\nJedna reč: dopunski, preglede, pravilnik, ponovo, vesti, redovi, lekarske, dozvola, posla, najvise


You are at:Home»Vijesti»SIPA uhapsila državnog zastupnika Envera Bijedića i njegove saradnike iz Rudnika soli Tuzla: Ugovor vrijedan 5,5 miliona dodijelili firmi sa jednim zaposlenim\n” To je prvi put da je domaća kompanija dobila taj posao. Mi smo dugo prisutni u Rudniku soli, ali smo radili u saradnji sa stranim kompanijama. Nismo bili opremljeni, nije bilo dovoljno snage da bi to mogli sami obavljati” rekao je Dženan Mujkić, prokurist MINING & DRILLING d.o.o. Gračanica prilikom prošlosedmičnog potpisivanja ovog ugovora.\nSIPA Je juros upala u stan Dženana Mujkića i očekuje se njegovo hapšenje. Mujkić je ugovor potpisao sa direktorom Rudnika soli Tuzla Azizom Čačkovićem, koji je, također, kadar Bijedićeve partije Socijaldemokrati. I Čačković je osumnjičen i očekuje se njegovo hapšenje.


Valentino Rosi objavio povlačenje! • RTK\nDevetostruki svetski šampion Valentino Rosi potvrdio je na konferenciji za medije da će na kraju sezone završiti svoju karijeru u motociklizmu.\n“Ovo je veoma težak trenutak za mene, teško je znati da se neću trkati sledeće godine, ali bilo je sjajno. Ovo je bilo dugo, zabavno putovanje, biti 25-26 godina u Svetskom prvenstvu je neverovatno. Bilo je mnogo nezaboravnih trenutaka koje sam doživeo sa svojim timom i nemam mnogo toga još da kažem”, rekao je Rosi.\nDoktor’ je još ranije najavio da će odluku o svojoj budućnosti doneti tokom letnje pauze, a opcije su mu bile povlačenje ili nastavak karijere u svom timu, koji će od naredne godine imati dva mesta u šampionatu, ali na Dukatiju.\nIako je na početku ove sezone najavljivao da mu je želja da vozi još godinu dana, to se neće obistiniti, već će mu poslednja trka u karijeri biti Velika nagrada Valensije 14. novembra. Razlog za to su loši rezultati od početka ove sezone, među kojima mu je najbolji plasman na prvih devet trka bilo 10. mesto, zbog čega su iz Petronasa već najavili da saradnju neće nastaviti. Na kraju prošle sezone ’Doktor’ je ostao bez mesta u fabričkim timom Jamahe, čije boje je branio 15 godina.\nTokom trofejne karijere Rosi je osvojio sedam titula u najjačoj kategoriji – tri sa Hondom i četiri sa Jamahom – poslednju još 2009. godine, a uz to je po jednom bio šampion u klasi do 125 i 250 kubika. Do sada je ostvario 115 pobeda, a sa tog broja se ne pomera od Velike nagrade Holandije 2017. godine, i ukupno 235 puta se našao na pobedničkom postolju. ’Doktoru’, takođe, mora da se oda priznanje i to da je motociklizam podigao na novi nivo i da je zahvaljujući njemu popularnost tog sporta dostigla do tog trenutka neslućene visine.\nKarijera devetostrukog svetskog šampiona je evidentno već neko vreme u padu, što potvrđuje činjenica da je u poslednjih 10 godina njegova najbolja sezona bila ona 2015. kada ga je timski kolega Horhe Lorenco pobedio u borbi za titulu. To je ona sezona koja je ostala upamćena po njegovom takozvanom ratu sa Markom Markesom, koji je kulminirao incidentom u Sepangu kada je Rosi izbacio španskog motociklistu sa staze. Ali, uprkos činjenici da je u petoj deceniji života, ’Doktor’ je u pojedinim trenucima poslednjih godina mogao da parira vozačima znatno mlađim od njega, ali i u boljoj fizičkoj formi.\nKada završi karijeru na kraju sezone Rosi će se prebaciti na tri točka, pošto ga čeka izazov u Svetskom šampionatu izdržljivosti za volanom Ferarija. Iako neće biti na stazi u Moto GP šampionatu, izvesno će se povremeno naći pored nje u ulozi vlasnika tima u kraljevskoj klasi i Moto2 kategoriji, ali i mentora vozačima koji su polaznici njegove Akademije. Među njima su, između ostalog, Franko Morbideli, Frančesko Banjaja, Luka Marini i Marko Beceki, a za poslednju dvojicu se očekuje da će dogodine činiti vozačku postavu Aramko VR46 tima.


Digitalizacija za kvalitetniju i efikasniju zdravstvenu zaštitu · Prokuplje vesti\nDigitalizacija za kvalitetniju i efikasniju zdravstvenu zaštitu\nVlada Republike Srbije saopštila je da će, zahvaljujući Programu digitalizacije u zdravstvenom sistemu Republike Srbije za period od 2022. do 2026. godine, koji je usvojila na predlog Ministarstva zdravlja, uputi, recepti, bolovanja, zakazivanje pregleda, laboratorijskih analiza i radiološke dijagnostike, kao i sve druge zdravstvene usluge, biti u naredne četiri godine u potpunosti dostupni na klik građanima Srbije.\nVlada Srbije, foto: Google\nProgram predviđa sveobuhvatnu digitalizaciju procedura i umrežavanje ustanova u državnom, vojnom i privatnom zdravstvu u jedan sistem, kroz dalji razvoj Integrisanog zdravstvenog informacionog sistema (IZIS).\nSvaki pacijent imaće jedinstveni elektronski zdravstveni karton, sa svim ličnim zdravstvenim podacima, u koji će uvid imati lekari koje posećuju, što će ubrzati put kroz zdravstveni sistem, unaprediti rezultate lečenja, smanjiti liste čekanja, nepotrebno ponavljanje analiza i vraćanje kod lekara opšte prakse po nove upute.\nProgram predstavlja naredni korak u ispunjavanju prioriteta Vlade Srbije koji se odnose na digitalizaciju zdravstvenog sistema u cilju kvalitetnije, efikasnije i dostupnije zdravstvene zaštite.\nSa istim ciljem, uspostavljen je portal eZdravlje, a u narednom periodu biće obučeno i 100.000 zdravstvenih radnika za pružanje elektronskih usluga.\nMeđu više od 20 elektronskih servisa koje će razvijati Ministarstvo zdravlja kao nosilac programa i druge institucije, nalaze se eUput, eBolovanje, kao i elektronsko praćenje izdavanja recepata i potrošnje lekova, imunizacije, preležanih bolesti, nalazi, izveštaji i otpusne liste, razmena informacija među institucijama o rođenim i umrlim osobama, baze podataka o laboratorijskim analizama, radiološkim snimcima i genetskim informacijama.\nUspešnom dijagnostifikovanju i lečenju doprineće obrada i analitika velike količine informacija uz podršku veštačke inteligencije.\nJedan od stubova programa biće uspostavljanje pouzdane IT infrastrukture koja će osigurati bezbednost podataka pacijenata, kao i standardizacija velikog broja prikupljenih podataka kako bi mogli da se koriste za istraživanje i razvoj na univerzitetima i u privredi, u cilju daljeg unapređenja zdravstva.\nInformisanje građana o prednostima elektronskih usluga biće ključno za široku upotrebu novih tehnologija i ostvarivanje velikih ušteda.\nCilj je da se doktorima specijalistima omogući da izdaju upute za dalje lečenje, čime bi broj nepotrebnih vraćanja pacijenata kod lekara opšte prakse bio smanjen za gotovo 10 miliona godišnje, odnosno sedam dnevno po lekaru.\nTakođe, većim korišćenjem telemedicine, svaki lekar bi tokom godine smanjio broj pregleda u ordinacijama za 1.100, što bi značajno rasteretilo sistem, smanjilo gužve i učinilo zaštitu dostupnijom.\nU razvoju ovog programa učestvovalo je više od 60 stručnjaka u okviru Radne grupe Koordinacionog tela za digitalizaciju u zdravstvenom sistemu Republike Srbije, Kabinet predsednice Vlade Srbije, Ministarstvo zdravlja, Ministarstavo odbrane i Ministarstvo finansija, Kancelarije za informacione tehnologije i elektronsku upravu, RSJP, Republičkog fonda za zdravstveno osiguranje (RFZO).\nTakođe, učestvovali su i stručnjaci Instituta za javno zdravlje „Dr Milan Jovanović Batut“, ALIMS-a, brojne komore zaposlenih i ustanova u zdravstvenom sistemu, udruženja pacijenata, NALED-a i drugih poslovnih udruženja.\nIzradu Programa i pratećeg akcionog plana podržali su Program Ujedinjenih nacija za razvoj (UNDP) i projekat CHISU, finansiran od USAID-a.\nTagovi digitalizacija, Srbija, vlada, Vlada Srbije\nPrevPrethodnaOdlična vest: Stiže novi srpski traktor\nSledećaSNS: Vučić nosilac, dr Grujičić na čelu liste za parlamentarne, Šapić za beogradske izboreNext


Startap centar nastavlja sa edukacijama u decembru | Promotivni tekst | Subotica.com\n26.11.2021. u 12:34h\nRegionalni inovacioni startap centar Ekonomskog fakulteta u Subotici nastavlja seriju predavanja i edukativnih radionica za preduzetnike, koje će se odvijati od 30. novembra do 22. decembra. Učešće je besplatno, ali je broj mesta ograničen, te je zainteresovanima neophodna prethodna prijava.\nPrvo predavanje useriji održaće se u utorak, 30. novembra, na temu "Startup: od ideje do stabilnog biznisa". Predavač će biti Mladen Prijić, vlasnik kompanije "ConcordSoft" i jedan od mentora programa poslovne inkubacije, koji će pokušati da pojasni koje korake morate obaviti, koliko vremena vam je potrebno i sa kojim izazovima ćete se suočiti prilikom pokretanja sopstvenog biznisa.\nNarednog dana, 1. decembra, na programu je predavanje Bojana Božovića, poslovnog konsultanta i preduzetnika, osnivača projekta "uNAPREDi SE" i jednog od mentora programa poslovne inkubacije, na temu "Prodaja kao profesija". Na ovom predavanju imaćete priliku da se upoznate sa prodajom, kao i da unapredite svoje prodajne rezultate.\nPotom sledi prvi deo kratkog kursa"Data Science - Eksplorativna Analiza u R-u" koji će se održati 3. decembra, dok je drugi deo kursa planiran za 10. decembar. Instruktorka će biti dr Tatjana Kecojević, dugogodišnja korisnica R-a sa doktoratom iz statistike sa Univerziteta u Mančesteru. Na ovom kursu ćete, kroz niz demonstracija i praktičnih vežbi, naučiti neke osnovne koncepte korišćenja R-a, kao i načine korišćenja njegovih alata potrebnih za projekte.\nIndira Popadić, poslovna konsultantkinja i mentorka, održaće 8. decembra predavanje "Žene u biznisu", dok će 14. decembra Mladen Prijić održati predavanje na temu "Startup: razvoj i potencijalne prepreke tokom rasta".\nKako ne bistesami sebi postali neprijatelji i prepreka na putu do uspeha, poslušajte predavanje "EGO – moje lažno JA" Bojana Božovića, koje će je na programu 15. decembra.\nPreduzetnik i osnivač kompanije "Green Group", Marko Rokvić, održaće 16. decembra predavanje na temu "Okolnosti koje stvaraju preduzetnika i životna sredina kao poslovni model". Na ovom predavanju Rokvić će govoriti o svom preduzetničkom iskustvu, kao i okolnostima koje su ga navele da napusti posao i pokrene sopstveni. Drugi deo predavanja biće posvećen životnoj sredini i na koji način je očuvanje životne sredine povezano sa ekonomskim uspehom i razvojem preduzetništva.\nPoslednje predavanje u seriji biće "Živeti (nad)prosečan život" Bojana Božovića, koje će se održati 22. decembra.\nSva predavanja će se održavati u sali 301 Regionalnog inovacioniog startap centra (Adolfa Singera 12), u terminima od 18 časova. Zainteresovani preduzetnici mogu da prijave učešće putem SMS-a na broj telefona 064/24-03-609 ili imejla na adrese risc.efsu@gmail.com ili info@unapredise.com U prijavi je potrebno navesti nazive predavanja za koja ste zainteresovani, vaše ime i prezime, broj telefona i imejl adresu.\nFotografije sa jednog od prethodnih predavanja možete pogledati u povezanom albumu, u nastavku.\nPredavanje: Data Science - Eksplorativna Analiza u R-u (drugi deo)\nPredavanje: Živeti (nad)prosečan život\nStartup: razvoj i potencijalne prepreke tokom rasta\nStartup: od ideje do stabilnog biznisa\nekonomski fakultet subotica besplatno predavanje besplatna radionica regionalni inovacioni startap centar


Predstavljen roman "podvizi i stradanja grofa od Takova" /VIDEO/ - NTV Arena\nRoman “Podvizi i stradanja grofa od Takova”, autora Dejana Mihajlovića, predstavljen je danas u Narodnoj biblioteci “Filip Višnjić” u Bijeljini.\n“Roman jeste zasnovan na istorijskim činjenicvama, mada, kao što se to radi u literaturi, ima i izmišljenih ličnosti koje su pomogle da se glavni lik oživi”, naveo je Mihajlović.\nImajući u vidu da nije bilo mnogo istorijskih monografija o kralju Milanu, on je naveo da ga je zanimalo zašto je ovaj kralj bio toliko satanizovan i u srpskoj istoriografiji i u srpskom narodu gdje je, kaže autor, važio kao ženskaroš, troškadžija, neko ko je bio omražen više nego omiljen.\n“Pokazalo se, međutim, da je to samo jedna strana medalje, jer Milan je bio izuzetno zaslužan za mnoge stvari, za nezavisnost Srbije, za kraljevinu proglašenu 1882. godine, a praktično je uveo Srbiju među moderne evropske zemlje”, rekao je autor romana.\nMihajlović kaže da je kralj Milan Obrenović tada uveo i banku, dinar, metrički sistem…\nPrema njegovim riječima, kralj Milan je bio i “bonvivan”, čovjek koji je volio mnogo da putuje, lijepo da živi i u jednom trenutku je, kaže autor, odlučio da promijeni ime i uzme ime grof od Takova.\n“Bio je i veliki kolekcionar slika, iako, nažalost, mnoge nisu sačuvane. Napravio je mali muzej tih slika koje su, nažalost, zahvaljujući kraljici Nataliji otuđene”, rekao je Mihajlović.\nTags: bibilioteka, bijeljina, grof od takova, knjiga, kralj milan obrenovic


Eksperti Vlade RS: Prijedlog dopuna na odluku Miroslava Lajčaka - Klix.ba\nBiH Eksperti Vlade RS: Prijedlog dopuna na odluku Miroslava Lajčaka\nEksperti Vlade RS: Prijedlog dopuna na odluku Miroslava Lajčaka\nEkspertska grupa Vlade Republike Srpske, na čelu s ministrom pravde Džerardom Selmanom, danas je Uredu OHR-a uputila pismeni prijedlog dopuna Odluke o donošenju zakona o izmjenama Zakona o Vijeću ministara Bosne i Hercegovine. Selman je dodao da je stav Republike Srpske ostao isti kao i ranije, ali da postoji osnov za postizanje dogovora u vezi s odluka visokog predstavnika.\nVladina ekspertska grupa predložila je da se sutra, 9. novembra, održi zajednički sastanak u zgradi Vlade Republike Srpske ili u Uredu OHR-a u Banjoj Luci.\nPodsjećamo, ministar pravde RS-a izjavio je, 5.novembra, nakon trećeg sastanka pravnih eksperata Vlade RS-a i OHR-a da ima osnova da se postigne dogovor u vezi sa dopunom posljednjih odluka visokog predstavnika u BiH.\nSelman se nada će tekstovi tih dopuna biti usaglašeni i da će se najkasnije u petak doći do zvaničnog stava da li će se ići u dopune odluke kojom je nametnut Zakon o izmjenama i dopunama Zakona o Vijeću ministara BiH.\nSelman je dodao da je pozicija RS-a ostala ista i traži se određena zaštita konstitutivnih naroda i entiteta, kao i da se obrazlože određena pitanja oko kvoruma i o zamjeniku predsjedavajućeg Vijeća ministara BiH.


Ronioci izvukli oko 300 kilograma otpada iz Zavojskog jezera - JuGmedia\nKompanija ”Henkel” u saradnji sa Savezom organizacija podvodnih aktivnosti Republike Srbije, proteklog vikenda realizovala je akciju čišćenja Zavojskog jezera kod Pirota i tom prilikom, više od 30 ronilaca prikupilo je oko 300 kilograma otpada i očistilo jedno od najlepših veštačkih akumulacija u našoj zemlji, saopšteno je iz ove kompanije.\n„Volim reku, a ti?, projekat je Henkela\n„Vođeni održivim vrednostima, nastavljamo sa projektom čišćenja reka i jezera. Treća lokacija je bila Zavojsko jezero kod Pirota. Zajedničkim snagama sa Savezom organizacija podvodnih aktivnosti republike Srbije i njihovim sjajnim roniocima smo uspešno očistili i „olakšali“ za 300 kilograma otpada Zavojsko jezero. Radujemo se sledećoj, ujedno i finalnoj, lokaciji za ovu godinu – Adi Ciganliji sa iskrenom željom da skrenemo pažnju javnosti na loše navike bacanja smeća u reke, jezera i prirodu“, istakla je menadžer u „Henkelu“ Milica Šljivančanin.\n„Veoma smo zahvalni Ronilačkom klubu Pirot na odlično organizovanoj akciji, ali i našem partneru kompaniji ”Henkel” sa kojim se zajedničkim snagama borimo u očuvanju životne sredine. Htela bih da napomenem da je RK Pirot pokrenuo monitoring centar na Zavojskom jezeru, uz finansijsku pomoć Evropske unije, sa ciljem da zaštiti jezero i kontroliše kvalitet vazduha i vode, ali i omogući nadzor svih aktivnosti”, izjavila je Božana Ostojić, predsednica Saveza Organizacija Podvodnih aktivnosti Republike Srbije.


pink.rs | Denver pobedio Sakramento, dabl dabl Jokića (FOTO)\nDenver pobedio Sakramento, dabl dabl Jokića (FOTO)\nKošarkaši Denvera pobedili su noćas Sakramento sa 126:112 i zadržali maksimalni učinak u NBA ligi od četiri pobede.\nU ekipi Denvera osmorica igrača postigli su dvocifreni broj poena, a najefikasniji je bio Džamal Marej sa 19. Geri Heris postigao je 18 poena, Pol Milsap 15, a srpski košarkaš Nikola Jokić je za nešto više od 23 minuta postigao 14 poena, uz 12 skokova i šest asistencija.\nMarvin Bigli bio je najefikasniji u ekipi Sakramenta sa 20 poena i devet skokova, Džastin Džekson dodao je 17, a Frenk Mejson 14 poena, sedam asistencija i pet skokova. Srpski košarkaš Nemanja Bjelica igrao je skoro 21 minut, postigao je 10 minuta, uz tri asistencije i dva skoka za Kingse, koji su ostali na jednoj pobedi.\nKošarkaši Nju Orleansa pobedili su Los Andjeles Kliperse sa 116:109 i ostvarili treću uzastopnu pobedu. Entoni Dejvis predvodio je Pelikanse sa 34 poena i 13 skokova, Elfrid Pejton postigao je 20, a dobru partiju prikazao je i Nikola Mirotić, koji je postigao 18 poena uz 12 skokova.\nTobajas Haris bio je najefikasniji u ekipi iz Los Andjelesa sa 26 poena i devet skokova, a Danilo Galinari postigao je 24 poena i šest skokova. Srpski centar Boban Marjanović igrao je jedan minut i nije se upisao medju strelce, dok Miloš Teodosić nije igrao.\nDetroit je posle produžetka pobedio Filadelfiju sa 132:122, predvodjen Blejkom Grifinom koji je postigo 50 poena, uz 14 skokova i šest asistencija. Redži Džekson u pobedi je učestvovao sa 23 poena.\nU ekipi Filadelfije najbolji je bio Džoel Embid sa 33 poena, 11 skokova i sedam asistencija. Džej Džej Redik postigao je 30 poena, šest skokova i šest asistencija, a Robert Kovington 16 poena i osam skokova.\n#KK Denver Nuggets\n#KK Sacramento Kings\nDenver izjednačio na 2:2 protiv Portlanda, tripl dabl Jokića (FOTO)\nPobeda Denvera, devet poena Jokića (FOTO)\nTripl dabl Jokića u pobedi Denvera\nTripl-dabl Jokića u porazu Denvera, 40 poena Dejvisa za Lejkerse (FOTO)\nPobeda Denvera uz dabl-dabl Jokića, Bogdanović solidan\nBrejk Portlanda u Denveru, dabl-dabl Jokića


Jeremić: Radiću na očuvanju mira i bezbednosti – Nadlanu.com\nObjavljeno 8. juna 2012. / 17:31:53\nNovoizabrani predsedavajući Generalnom skupštinom UN Vuk Jeremić izjavio je danas posle glasanja da svoj izbor za predsednika vidi kao "odavanje priznanja srpskom narodu" i da će raditi na očuvanju međunarodnog mira i bezbednosti.\n„Zaklinjem se da ću funkciju predsednika obavljati najbolje što mogu, poštujući Povelju UN. Povereni autoritet ću koristiti iskreno i uravnoteženo, poštujući pre svega jednaka prava i dostojanstvo svake države članice“, rekao je Jeremić posle glasanja na Generalnoj skupštini UN.\nJeremić je za temu debate na otvaranju 67. zasedanja, predlažio „približavanje stavova i rešavanje međunarodnih sporova mirnodopskim sredstvima“ i izrazio uverenje da može da doprinese sprovođenju „svih usaglašenih predloga, pogotovo onih koji se odnose na sprečavanje sukoba“.\nJeremić je rekao da je Srbija „mala i nedovoljno razvijena zemlja koja ne pripada nijednom vojnom bloku ili političkom savezu“ i da je „utoliko veća čast zadobiti poverenje sveta za predsedavanje glavnim reprezentativnim političkim organom Ujedinjenih nacija“.\n„Svoj izbor za predsednika Generalne skupštine UN prevashodno vidim kao odavanje priznanja srpskom narodu, kojem sam imao čast da više od pet godina služim kao ministar spoljnih poslova“, rekao je Jeremić.\nOn je rekao da je Srbija pod rukovodstvom bivšeg predsednika Borisa Tadića, „svojim susedima pružila ruku prijateljstva i pomirenja“, i dodao da je Srbija iskoračila i ka svim drugim članicama međunarodne zajednice, uključujući i one sa kojima je „imala gorka neslaganja“.\nJeremić je naveo da je Srbija „demokratska država, koja osim zalaganja za očuvanje sopstvenog suvereniteta i teritorijalnog integriteta i ostvarenja dobrobiti za svoje građane, nema druge ambicije osim da doprinese opštim interesima čovečanstva“.\n„Zbog toga smo čvrsto privrženi očuvanju međunarodnog mira i bezbednosti – prvom deklarisanom cilju UN. Raditi na tom ostvarenju – najvažnijem i najplemenitijem – zaslužuje duboko poštovanje“, rekao je Jeremić.\nUJEDINJENE NACIJE, 8. juna 2012. (Beta)\ngeneralna skupština ununvuk jeremić\nBez promene upisnog kalendara za brucoše\nNadal bez problema do finala


"Na samom startu bih čestitao igračima i jedne i druge ekipe, pogotovo mojim momcima koji su igrali izvanredno, pokazali su veliku želju, borbenost, disciplinu u igri, mogu da budem zadovoljan, ali ostaje žal za celim plenom", rekao je Mirković na konferenciji za novinare posle utakmice.\n"Dobro smo otvorili utakmicu, imali smo dozu agresije koja nam je nedostajala u prethodnim utakmicama, ali smo na žalost dali samo taj jedan gol", rekao je Mirković.\n"Pisalo se svašta i mnogo lošeg o mojim igračima u prethodnih par dana, mislim da bi posle ove utakmice svi ti koji su pisali trebalo da imaju više respekta prema Partizanu. Sada je svima jasno da će se teško kladiti protiv Partizana", dodao je Mirković.\n"Nije bilo teoretke šanse da sa svoje pozicije vidim, ostaje da verujemo sudiji, ali isto tako verujem i golmanu Stojkoviću koji kaže da lopta nije prešla", rekao je Mirković.\n"Kad se dešavaju konstantne greške, ne pričam samo o Partizanu, pričam o svim utakmicama, vidjamo ekipe koje napuštaju teren, ljude koje napuštaju srpski fudbal, a jedan od razloga je i sudjenje. Ako ljudi ne vide, ako nisu sposobni da vide, neka vidi bar VAR tehnologija. Nemam ništa protiv, navijam za to", rekao je Mirković.\n"Ne vršim nikakv pritisak zaista, ja sam sportista i takva vrsta pomoći mi zaista nije potrebna, u to ćete se uveriti isto ako se bude desilo u našu korist. Ja znam da sad pričam protiv interesa kluba, ali pričam onako kako mislim", dodao je on.\n"Bili smo zaista izvanredni, sve što smo se dogovorili u svlačionici su preneli na teren", rekao je Mirković.\n"Ja ne bih izostavio nijednog od 13 igrača koji su igrali, svi su bili na visini zadatka i svi su dali doprinos da utakmica bude lepa. Mi moramo svaku da igramo ovako i samo ovako mi smo pravi, onda se dižemo i pojedinačno i kao ekipa, to je put, bilo bi pogubno da razmišljamo drugačije", rekao je Mirković.\npartizan crvena zvezda derbi utakmica Zoran Mirković


Faza prikupljanja predloga od građana i OCD\nPostoje razni načini da se napravi lista projekata koja će kroz anketni listić biti ponuđena građanima na glasanje.\nNajneposredniji način za realizaciju PB jeste prikupljanje ideja od samih građana o tome šta bi trebalo da se nađe u anketi o PB. Dakle, ova faza podrazumeva aktiviranje građana i drugih predstavnika OCD i institucija i obeležava zvaničan tj. vidljiv početak kampanje PB.\nU zavisnosti od razvojnih potreba lokalne samouprave, moguće je ograničiti oblast za prikupljanje ideja (npr. razvoj turizma, mali infrastrukturni projekti, obrazovanje, socijalna zaštita itd), mada to nije preporučljivo iz više razloga.\nJedan razlog je svojevrsna „anketa“ među građanima da bi se analizirali različiti stavovi i potrebe građana i da bi se napravila sveobuhvatna lista problema sa kojima se građani susreću kojih uprava možda nije ni svesna jer ne postoje mehanizmi za direktnu komunikaciju sa građanima na ovaj način.\nDrugi razlog je da se i sami građani malo „pokrenu“. Opšte je poznato da su u Srbiji građani mahom inertni kada je u pitanju socijalni angažman i da su sve odluke u vezi sa sopstvenim urbanim okruženjem svojevoljno prepustili političarima.\nProces participativnog budžetiranja stoga može da se iskoristi za podsticanje građana da se angažuju i sopstvenim doprinosom utiču na razvoj lokalne zajednice. Ceo proces i treba da se predstavi na ovaj način kako bi imao pozitivne konotacije i vratio poverenje građana u to da ipak nije sve van njihove moći. Ovu poruku treba jasno poslati na samom početku kampanje, ali se treba i postarati da projekat finansiran u okviru PB zaista doprinosi razvoju lokalne samouprave i bude maksimalno transparentan i u skladu sa zakonom.\nOva faza počinje informisanjem građana o tome šta je PB i koji su njegovi ciljevi, principi, prednosti i ograničenja. Dakle, treba prvo privući pažnju medija.\nNajbolje je okupiti sve lokalne i regionalne medije na jednom mestu i pojasniti im proces i najaviti aktivnosti. To može biti klasična konferencija za medije ili radni doručak organizovan konkretno povodom PB. Moguće je i u sklopu redovnih sastanaka sa medijima iskoristiti priliku i najaviti i PB. U najskromnijem slučaju treba medijima poslati informacije o planu realizacije kampanje za njihovu internu upotrebu.\nInicijalne informacije koje se upućuju građanima treba koncipirati u jasnu poruku u posebnom saopštenju povodom početka realizacije PB. U tom saopštenju takođe treba ukratko objasniti proces PB sa što je moguće preciznijim vremenskim odrednicama za pojedine aktivnosti koje bi građani trebalo da očekuju u narednom periodu. Zgodno bi bilo i organizovati gostovanje predstavnika gradske uprave u nekom od medija radi predstavljanja prošlogodišnjih rezultata PB i najave novog procesa.\nSledeća informacija koja se komunicira je ujedno i poziv građanima da podnesu svoje predloge potencijalnihprojekata PB.\nIDEJE JE MOGUĆE PRIKUPITI NA VIŠE NAČINA:\nkroz anketu putem interneta (za šta su potrebni određeni tehnički preduslovi);\nštampani obrasci za prikupljanje ideja treba da budu postavljeni na prometnim mestima na nekoliko punktova u gradu. Građane takođe treba jasno i na vreme informisati o lokacijama punktova za ubacivanje listića i ponavljati tu informaciju svaki dan u toku trajanja akcije kroz ranije odabrane kanale komunikacije; i\nobjavljivanje ankete u lokalnim i/ili regionalnim štampanim medijima u vidu oglasa koji je moguće iseći, popuniti i odložiti na određenim, jasno definisanim mestima.\nObrazac treba da sadrži osnovne informacije o PB, roku za prikupljanje ideja (do kada tačno traje prikupljanje), mestima za ubacivanje listića, internet adresu (eventualno nalog na Fejsbuku ili Tviteru) sa dodatnim informacijama o PB, kontakt podatke odgovornih lica (adresu elektronske pošte i broj telefona).\nPrimer upitnika sa mesnim zajednicama\nPrimer on - line upitnika iz Sremske Mitrovice\nZa ovu fazu potrebno je izdvojiti najmanje tri nedelje kako bi svi zainteresovani građani imali prilike da predlože svoje ideje.\nVreme Do 15. aprila tekuće godine\nNadležni organi: Odsek za PR uz pomoć ostalih članova Tima za PB.


Novi informacioni sistem u Pošti Srbije Novi informacioni sistem u Pošti Srbije – Personal magazin\nSutra će Pošte Srbije u Katićevoj ulici 14–18 otvoriti novu poslovnicu, a svečano će je otvoriti Goran Ćirić, generalni direktor Javnog Preduzeća PTT saobraćaja „Srbija”. Novootvorena beogradska poslovnica jedinstvena je…\nSutra će Pošte Srbije u Katićevoj ulici 14–18 otvoriti novu poslovnicu, a svečano će je otvoriti Goran Ćirić, generalni direktor Javnog Preduzeća PTT saobraćaja „Srbija”.\nNovootvorena beogradska poslovnica jedinstvena je u Srbiji jer je u njoj Pošta implementirala novi informacioni sistem – PostTIS, koji je sama razvila i koji će u narednom periodu značajno unaprediti kvalitet i brzinu obavljanja usluga u više od 1.500 pošta širom Srbije.\nCelokupno IT rešenje uradili su stručnjaci Pošta Srbije. Novom šalterskom aplikacijom informatizovali su sve procese u okviru jedinica poštanske mreže, integrisali više softverskih rešenja na nivou Preduzeća i time unapredili celokupno poslovanje Pošte Srbije.\nO tome koliko je to bio veliki izazov za Pošte Srbije govori činjenica da su sopstvenom pameti, znanjem i iskustvom uspešno završili veliki projekat PostTIS i time obezbedili potpunu automatizaciju i integraciju sledećih delatnosti: prijem, prerada i uručenje pošiljaka, novčano poslovanje (naplata komunalnih usluga, bankarsko poslovanje, platni promet), elektronska saopštenja (telegrami, elektronske i poštanske uputnice, keš ekspres), trgovina, poslovi Biznis servisa Pošte, podrška poslovima Call centra Pošte, reklamacioni i potražni postupak. Takođe, unapređeno je i poslovanje Pošte preko interneta sa pravnim licima, razvojem web aplikacija za prijem ekspres pošiljaka (web ekspres), kao i prodaje robe preko interneta (web shop).\nPostTIS će značajno uticati na proces pružanja poštanskih usluga i celokupno poslovanje Pošte: za korisnike brže izvršenje usluga, skraćenje redova čekanja, automatizovano sprovođenje postupka reklamacije, za menadžment kvalitetne poslovne izveštaje za donošenje upravljačkih odluka, a za društvo u celini sistem, koji je spreman da u svakom trenutku odgovori kompleksnim zahtevima, savremenog šalterskog poslovanja.\nPočetak rada PostTIS-a u novootvorenoj pošti u Katićevoj ulici je početak implementacije ovog kompleksnog projekata, koji će u narednom periodu biti realizovan u više od 1.500 pošta u celoj Srbiji, čime će se dodatno unaprediti mogućnosti već postojeće multiservisne mreže PostNET u koju su povezane.\nNovi informacioni sistem u Pošti Srbije was last modified: March 28th, 2011 by Redakcija\ninformacioni-sistemPošte SrbijePostNETPostTisweb ekspresWeb Shop


Pomoć države: Danas počela prijava za 3.000 dinara za vakcinisane - GLAS OPOVA\nPomoć države: Danas počela prijava za 3.000 dinara za vakcinisane\nDanas počela prijava za 3.000 dinara za vakcinisane\nBEOGRAD, 1. juna (Tanjug) – Od ponoći počela je prijava građana koji su do 31. maja primili makar jednu dozu vakcine za pomoć od 3.000 dinara.\nPrijave se vrše preko sajta Uprave za trezor na adresi pmi.trezor.gov.rs\nMogu se prijaviti svi državljani Srbije stariji od 16 godina, koji su na teritoriji zemlje, zaključno s jučerašnjim danom, primili makar jednu dozu vakcine.\n“Želja nam je da što pre razvijemo kolektivni imunitet i da što veći broj građana primi makar jednu dozu vakcine protiv kovida 19, upravo zbog toga smo izašli i sa ovim predlogom da nagradimo sve one koji su primili makar jednu vakcinu”, rekao je ranije Tanjugu ministar finansija Siniša Mali.\nNapominje da će prijava biti jednostavna, ista kao za pomoć od 30+30 evra i dodao da će proces prijavljivanja trajati do 15. juna, dok će u petak, 4. juna, početi i prijava putem telefona.\nMali je napomenuo da penzioneri ne treba da se prijavljuju za tu vrstu pomoći, ali da je potrebno da se prijave korisnici socijalne pomoći.\nPodsetio je da je u toku i treći paket pomoć koji je Vlada Srbije definisala da pomogne privredi i građanima.\n“Prošle nedelje smo isplatili pomoć za sve naše sugrađane koji žive na KiM, sada krećemo sa isplatom 3.000 dinara za vakcinisane”, naveo je Mali.\nDodaje da će u junu biti isplaćena još jedna, treća, rata u vrednosti od 50 odsto minimalne zarade za pomoć privredi, kao i podrška autoprevoznicima.\n“Svako obećanje ispunjavamo u dinar i u dan”, rekao je Mali.\nPozvao je građane koji su vakcinisani da iskoriste ovu priliku i da se prijave za 3.000 dinara, jer je to, kaže, nagrada što pomažu državi u nameri da izgradi kolektivni imunitet.\nKako je saopštilo Ministarstvo finansija, prijava za 3.000 dinara biće jednostavna, ista kao što je to bio slučaj kada su se građani prijavljivali za 30 plus 30 evra, odnosno biće potrebno da se unese matični broj, zatim broj važeće lične karte i da se izabere banka.\nZa ovu meru podrške vakcinisanim građanima penzioneri se ne prijavljuju, dok za lica u Zavodu za izvršenje krivičnih sankcija prijavu podnosi Uprava za izvršenje krivičnih sankcija.\nOd petka, 4. juna, počinje da radi i kontakt centar za prijavu telefonom, a broj će biti objavljen pred početak njegovog rada.\nIsplate će biti realizovane odmah po završetku prijave.\nMali je naglasio da država u dinar i u dan isplaćuje obaveze koje ima, pa je tako već 5,7 miliona građana primilo prvu ratu od 30 evra, u okviru mere podrške 30 plus 30 evra, dok će im druga biti isplaćena u novembru.\nPodsetio je i da će nezaposleni sredinom juna meseca dobiti po 60 evra, dok će penzioneri u septembru dobiti dodatnih 50 evra.\nTakođe, rekao je ministar, prošle sedmice je našim građanima na Kosovu i Metohiji uplaćena mera pomoći i podrške, i to po 100 evra za svako lice, uključujući i decu, odnosno po 200 evra ukoliko je reč o nezaposlenom licu.\nU junu će biti isplaćena poslednja, treća rata u vrednosti od 50 odsto minimalne zarade za pomoć privredi, kao i treća od šest rata podrške autoprevoznicima.\nPrijava za pomoć OVDE\nStreličarstvo: Solidan nastup naših streličara\nSanacija divljih deponija: Ponovo se sanira deponija Bajbuk, apel građanima da poštuju odluke o odlaganju otpada (video)\nOctober 21, 2021, 16:17


Za stotinjak djece iz BiH Gimnazija “Maarif koledž” u Sarajevu i ove godine organizovala testiranje za dodjelu stipendija - stipendije.ba\nGimnazija “Maarif koledž” u Sarajevu i ove godine organizovala testiranje za dodjelu stipendija\nSubota, 20.04.2019. // Izvor: Anadolu Agency (AA) // Novost\nFondacija za razvoj obrazovanja Sarajevo je i ove godine organizovala testiranje za dodjelu vrijednih stipendija maturantima osnovnih škola koji žele upisati Gimnaziju “Maarif Koledž“. Testiranje za stipendije je održano u subotu u prostorijama “Maarif Koledža“ u Sarajevu, a učestvovalo je stotinjak djece iz cijele BiH, prenosi Anadolu Agency (AA).\n“Znanjem do uspjeha“ je bio moto ovogodišnjeg testiranja za stipendije. Svi učenici završnih razreda osnovnih škola iz cijele BiH su imali priliku da pristupe testu, bez obzira na prosjek ocjena koji su imali u toku dosadašnjeg obrazovanja.\nOrganizovanje testiranja za stipendije i nagrađivanje najuspješnijih učenika je praksa koju Fondacija za razvoj obrazovanja Sarajevo već dugi niz godina primjenjuje na Internacionalnom univerzitetu u Sarajevu, te na taj način potvrđuje svoju opredijeljenost ka doprinosu razvoja društva u cjelini i unaprjeđenju obrazovanja kao najvažnijeg segmenta svakog društva.\nGimnazija “Maarif Koledž“ je osnovana od Fondacije za razvoj obrazovanja Sarajevo. Pored gimnazije, u sklopu Fondacije djeluju još i predškolska ustanova “Kid IUS“, Prva privatna osnovna škola “Isa-beg Ishaković“, te Internacionalni univerzitet u Sarajevu (IUS). Na taj način obuhvaćen je cjelokupan odgojno obrazovni proces na\nsvim nivoima, od vrtića do doktorata. Škola je smještena pored zgrade Prve privatne osnovne škole “Isa-beg Ishaković“ u kampusu Vraca. Učionice su opremljene pametnim tablama koje omogućavaju da se, uz tradicionalne didaktičke metode i frontalni pristup, primjenjuju i interaktivne nastavne metode.


Ban Ki Mun pozvao na jedinstvo oko Libije\nGeneralni sekretar Ujedinjenih nacija Ban Ki Mun danas je na otvaranju sastanka Kontakt grupe o Libiji, pozvao međunarodnu zajednicu da bude jedinstvena u pristupu prema Libiji u kojoj bi, kako je rekao, skoro 3,6 miliona ljudi moglo da ima potrebu za humanitarnom pomoć.\nSastanak Kontakt grupe o Libiji u Dohi održava se pod zajedničkim predsjedavanjem Britanije i Katara.\nPrestolonaslednik Katara šeik Tamim ben Hamad Al Tani rekao je otvarajući sastanak da libijskom narodu treba dati sredstva da se brane.\n"Glavni cilj našeg sastanka je da se podrži libijski narod da bi mogao da odlučuje o svojoj sudbini.. i da se omogući libijskom narodu da se brani da bi mogao da odluči o svojoj budućnosti", rekao je katarski prestolonaslednik.\nBan Ki Mun je rekao da je najvažnije da međunarodna zajednica ostane jedinstvena prema libijskom pitanju, osvrćući se na razmimoiloženja među zapadnim saveznicima oko strategije koju treba usvojiti prema Libiji.\nBritanski ministar vanjiskih poslova Vilijam Hejg pozvao je da se uspostavi "regionalni finansijski mehanizam" za pomoć pobunjenicima u Libiji.\n"Nadamo se da ćemo se složiti o privremenom finansijskom mehanizmu u regionu namenjenom oblastima pod kontrolom Prelaznog nacionalnog savjeta u Libiji", rekao je Hejg danas na početku sastanka Kontakt grupe u Dohi.


Konkurs Udruženja "Čepom do osmeha" za dodelu pomagala deci i mladima - Novi Sad\nKonkurs Udruženja "Čepom do osmeha" za dodelu pomagala deci i mladima\n10:04:00 07.04.2018, Komentara: 0\nNovi Sad - Udruženje "Čepom do osmeha" raspisalo je konkurs za izbor korisnika sa invaliditetom za dodelu neophodnog pomagala.\nUz zahtev za dodelu pomoći, podnosilac je dužan da dostavi medicinsku dokumentaciju sa utvrđenom dijagnozom, prosek primanja po članu domaćinstva, potvrdu od izabranog lekara, specijaliste da pomagalo za koje konkuriše utiče na poboljšanje zdravstvenog stanja, potvrdu ustanove da se osoba za koje se traži pomoć redovan đak ili student.\nPravo na dodelu pomagala mogu da ostvare porodice čiji članovi imaju prebivalište na teritoriji Republike Srbije sa decom sa smetnjama u razvoju ili invaliditetom i mladima od 18 do navršenih 26 godina sa smetnjama u razvoju ili invaliditetom, koji su na redovnom školovanju.\nDetalji konkursa mogu se pronaći OVDE, a za sve nedoumice građani mogu pozovati 069-3113-100 ili da pisati na cepomdoosmeha@gmail.com.\nRok za podnošenje zahteva sa potrebnom dokumentacijom je 20. april u podne. Rezultati konkursa biće objavljeni najkasnije mesec dana od završetka konkursa na zvaničnom sajtu Udruženja "Čepom do osmeha".


U Rasinskom okrugu 18 novih slučajeva zaraze korononavirusom | RTK\nPrema najnovijim podacima Zavoda za javno zdravlje Kruševac u Rasinskom okrugu, od poslednjeg preseka, registrovano je 18 novih slučajeva zaraze korononavirusom: 3 u Kruševcu, 8 u Aleksandrovcu, 6 u Trsteniku, 1 u Varvarinu od 79 uzetih uzoraka.\nNa infektivnom odeljenju Opšte bolnice Kruševac hospitalizovano je 8 pacijenata sa KOVIDOM 19, a od koronavirusa oporavilo se još 6 obolelih.\nU fabrici sa 500 zaposlenih u Aleksandrovcu sedmoro zaposlenih je inficirano korona virusom. Prema informacijama direktora Zavoda za javno zdravlje Kruševac dr Dragana Vuksanovića, zaraženi su odmah izolovani i naložena je hitna dezinfekcija i obavezna primena svih protivepidemijskih mera.\nPrethodno : Uhapšen osumnjičeni za krađu\nSledeće : Uhapšen osumnjičeni za proizvodnju i stavljanje u promet opojnih droga


1 od 5 miliona: Vučić bi da legalizuje svoj lični progon medija, organizacija i kritičara vlasti - Politika - Dnevni list Danas\nPočetna » Politika » 1 od 5 miliona: Vučić bi da legalizuje svoj lični progon medija, organizacija i kritičara vlasti\nPokret „1 od 5 miliona“ zahteva od predsednika Srbije Aleksandra Vučića da „pod hitno prekine obračun sa medijima, organizacijama i pojedincima koji nastupaju kao kritičari vlasti“.\n13Piše: Danas Online 28. jula 2020. 12.35 Izmenjeno: 13.27\nČlanovi Pokreta smatraju da je Vučić napravio „monstruozni iskorak“ – optužujući NVO i medije za pranje novca i finansiranje terorizma.\nPokret smatra da je dopis, koji je Uprava za sprečavanje pranja novca uputila bankama, a koji se odnosi na podatke o svim novčanim transakcijama za 57 organizacija, medija i pojedinaca, zloupotreba zakona.\n„Odavno je jasno da predsednik SNS po svojim fiokama čuva spiskove “nepodobnih” i preko režimskih tabloida vodi ratove sa izmišljenim neprijateljima. Sada je najgrublje zloupotrebio i Zakon o sprečavanju pranja novca i finansiranja terorizma kako bi legalizovao progon onih koji mu nisu po volji“, tvrde iz „1 od 5 miliona“.\n„Ovo je lični rat presvučenog radikala, istog onog koji je svoje prvo medijsko krvoproliće sproveo još 1998. godine, a etiketiranje medija kao stranih agentura i plaćenika sprovodio do danas, bez prekida“, navodi se u saopštenju Pokreta.\nČlanovi Pokreta zahtevaju i da Uprava za sprečavanje pranja novca da ne učestvuje u ličnom ratu predsednika vladajuće stranke, da objavi dokumenta i javnosti objasni na osnovu kojih dokaza je sastavljen spisak medija, organizacija i pojedinaca koji je poslat bankama.\n„Usput, Uprava bi mogla da se pozabavi i tokovima novca i brojnim nezakonitim poslovima svog šefa Siniše Malog, kojeg je i sama svojevremeno istraživala zbog učešća u pranju para“, poručuju iz Pokreta „1 od 5 miliona“.\n1 od 5 miliona, Aleksandar Vučić, Mediji, nvo, Srpska napredna stranka, Uprava za sprečavanje pranja novcaBeograd\n28. jula 2020. u 13.33\nOdlican potez vlasti. Znaci isputa ce se otkud KURIRU pare da pokrene televiziju, kojim parama je kupljena Prva televizija, da li Željko Mitrovic kao privatna tv ima finansiranje it repunlickog budzeta zloupotrebom Fonda za tehnoloske inovacije, gde zavrsavaju pare od brojeva lista, koji se prodaje sa knjigom, kako su privatizovane Novosti, kako se finansira Politika koja je 50 odsto u privatnom vlasnistvu, kakva je vlasnicka struktura Informera i slicno. Ako je kontrola nek je kontrola, a ne sredstvo da napredni radikali ucutkaju svaku kritiku jer je dosao trenutak kad TREBA POTPISATI ZA KOSOVO.\n29. jula 2020. u 08.09\nA kako se finansira N1,Nova.NiN??????\n28. jula 2020. u 14.32\nVucic diktator, dobrojeto samo tako, pokazace se ko je on, diktator koji ce Sam sebe unistiti\n29. jula 2020. u 08.06\nO cemu ti pricas botino??\n29. jula 2020. u 08.07\n28. jula 2020. u 14.34\nZasto bi radili na strategiji medija u Srbiji ako hoce samo prorezimske?\n29. jula 2020. u 06.57\nDanas imamo potpunu slobodu medija,za razliku od vremena DS gde su do izrazaja dolazili samo rezimski mediji.\n29. jula 2020. u 07.29\nKao i mnogo puta pre toga putujući cirkus 1 od 5 navodnih miliona ponovo izmišlja i napada vlast bez argumenata.\n29. jula 2020. u 07.53\nTi mediji ako su čisti, nemaju čega da se plaše, i treba da im je drago što ovakvu istragu mogu da iskoriste, da dokažu svoju ispravnost,ali očigledno da nisu čisti.\nZar pokret 1 od 5 miliona još uvek postoji?\n29. jula 2020. u 07.56\nZnači ako neki medij ima prefiks „nezavisni“, niko od državnih organa ne sme da ih provera, i mogu da rade šta god hoće?\n29. jula 2020. u 08.19\nNema razloga za brigu, ako se ne radi protiv interesa države. Nije problem Vučić, problem je ovde u potencijalnim mutnim radnjama, koje je potrebno temeljno istražiti.


Vreme 1056 - Obala Slonovace: Dupli standardi\nPristalice opozicionog lidera Alasana Katare optužuju međunarodnu zajednicu zbog duplih standarda u zaštiti civila u Libiji i Obali Slonovače – reagovali su munjevito kada je reč o libijskim civilima, a ne žuri im se da okončaju nasilje nad civilima u drugoj afričkoj zemlji. "Zašto Libija, a ne Obala Slonovače?", pita se Žaklin N’Gesan, opozicionarka i pristalica Alasana Katare, koja javno osuđuje "UN zbog odsustva akcije protiv kršenja ljudskih prava i ubistava koja su počinili Gbagboovi ljudi". Ona tvrdi da međunarodna zajednica i Misija UN-a u Obali Slonovače (UNOCI) posmatraju i ništa ne čine povodom ubistava stotina ljudi u ovoj zapadnoafričkoj zemlji. Sličnog je mišljenja i Pegabila Silue, predsednica nevladine organizacije mladih za demokratiju, koja podržava opozicionog lidera Kataru. "Apsurdno je to što je međunarodna zajednica potpuno i jedino fokusirana na Libiju dok Obala Slonovače gori", kaže Pegabila. "Ne možemo da ignorišemo ovu kontradikciju. Nema nafte u Obali Slonovače, ali ima ljudskih bića."\nKriza u Obali Slonovače traje već mesecima, tačnije od 28. novembra, kada su održani i pokradeni izbori. Posle propasti posredovanja Afričke unije u krizu se umešao UN sa standardnim predlozima u borbi protiv diktatora. "Ekonomske sankcije i putne restrikcije neće pomeriti Lorena Gbagboa sa vlasti", uveren je Soro Giljom, kandidat za premijera u budućoj opozicionoj vladi. U međuvremenu, diktator okuplja vojsku, a hiljade mladih pristalica režima odgovorilo je na poziv za mobilizaciju. Od početka sukoba do danas bilans smrti iznosi 462 nedužnih civila, koji su nastradali od ruke prorežimske policije. Ukoliko sankcije potraju, dupliraće se broj obolelih od side i kolere i broj smrtnih ishoda ovih bolesti, budući da je prekinut farmaceutski lanac snabdevanja određenim medikamentima. Za dva meseca, kaže ministar zdravlja ove zemlje, apoteke će biti potpuno prazne, dok će 104.000 HIV pozitivnih osoba umreti u veoma kratkom roku.\nEskalacija nasilja u Obali Slonovače i odsustvo reakcije međunarodne zajednice, bile su teme samita ECOWAS, na kojem je učestvovao i ministar spoljnih poslova Nigerije Odein Adžumogobia. On je oštro kritikovao međunarodnu zajednici rekavši da je u Libiji uvedena zona zabrane leta kako bi se zaštitili nedužni civili "... dok ovde istovremeno mirno posmatraju sličnu situaciju i ubijanje stotine žena, dece i muškaraca".\nSelaj Marijus Kuasi


BH Telecom plaća Pinku više nego svim medijima u BiH zajedno! | Objektivno\nNaslovnica Društvo BH Telecom plaća Pinku više nego svim medijima u BiH zajedno!\nBH Telecom plaća Pinku više nego svim medijima u BiH zajedno!\nPolovinom prošle godine uprava BH Telecoma je sa srbijanskom medijskom kućom Pink potpisala ugovor o reemitiranju programa ove kuće na IPTV platformi Moja TV. Iako je ugovor skrivan od javnosti, ipak je procurila infomacija da BH Telecom za ovaj program plaća jedan (1) euro po korisniku.\nKako danas Moja TV BH Telecom ima više od 120.000 korisnika, to praktično znači da svakog mjeseca u Beograd šalje 120.000 eura, odnosno 1,34 miliona eura godišnje!\nVažno je znati da se ovdje ne radi o Pinku BiH, nego o kompletu kanala koji se ne emitiraju iz BiH, niti su registrirani u BiH, pa tako ova srbijanska tv kuća ne plaća ni zakonske poreze u ovoj zemlji za sadržaj i marketing koji emitira u okviru ovoga programa. To su filmski, serijski, reality i muzički kanali na kojima ova stanica vrti svoje programe, prebacujući ih sa jednog na drugi kanal i tako ukrug.\nMediji u BiH konstatiraju da je domaća medijska zajednica zabrinuta zbog ovakvog poslovnog poteza državnog operatera, ali većina njih zbog svojih marketinških ugovora sa ovom kućom šuti. Na velikom gubitku su domaće komercijalne tv stanice, ali i kreativna i marketinška industrija u BiH. Velike štete od ovih ugovora trpi i javni servis koji postepeno propada, jer širenjem IPTV mreže radikalno se smanjuje broj pretplatnika rtv takse.\nI dok svi šute, u čitavom regionu se sa podsmijehom širi priča o ovom poslovnom potezu BH Telecoma kao samoubilačkom činu za televizijsku, marketinšku i kreativnu industriju u BiH. Ovakvim potezima topi se kreativni potencijal domaće televizijske industrije i domaći tv. kanali, javni ili komercijlani, postaju samo emiterski poligon za reprizno prikazivanje produkcije iz Srbije i Hrvatske.\nDa li je na sceni pokušaj svjesnog pretvaranja BiH u potpunu medijsku koloniju Beograda i srbijanskih medijskih kuća?! I, ko je sve u BH Telecomu dobar na ovakvim pogubnim ugovorima?


U Jug Bogdanovoj se planira izgradnja hotela s bazenom, kongresnom dvoranom i 38 soba.\nCentar Beograda uskoro će postati bogatiji za još jedan hotel sa 4 zvezdice i to u Jug Boganovoj 20, u blizini Zelenog venca.\nProjekat hotela sa 38 soba potpisuje beogradski biro MVArch, a on će prostirati na šest spratova, jednom povučenom spratu, kao i na šest podzemnih etaža.\nOblikovanje hotela urađeno je na osnovu postojećeg stanja izgrađenih objekata u okruženju i pešačkih prolaza koji povezuju Jug Bogdanovu i Brankovu. Time je hotel dobio formu ugaonog objekta i mogućnost da se istakne kvalitet samog rešenja. Zbog bočnog suseda, objekat je na višim spratovima morao da se stepenasto povlači – kažu iz biroa MVArch za portal eKapija.\nZbog bočnog suseda, objekat je na višim spratovima morao da se stepenasto povlači.\nU prizemlju hotela predviđen je foaje sa restoranom, barom i recepcijom. Na prvih pet spratova biće sobe, dok će se na šestom smestiti kraljevski apartman. Terasa i vidikovac planirani su na povučenom spratu. Podzemni nivoi predviđeni su za prateće sadržaji hotela.\nBazen, kongresna sala, parking\nNa nivou -1 biće klub koji će, osim ulaza iz hotela, imati i poseban nezavisan ulaz. Kongresna sala nalaziće se na nivou -2. Predviđeno je da ona bude multifunkcionalna, sa mogućim ukrupnjavanjem prostora i organizacijom kongresa za do 120 ljudi.\nArhitekte MVArch kažu da je najkompleksniji zadak bio da negativne aspekte lokacije pretvore u korisne, te njihovim naglašavanjem istaknu formu objekta.\n– Forma objekta je dominantna, a opet uklopljena u okruženje, kako bi svojim postojanjem podigla nivo kvaliteta susednih postojećih i budućih objekata. Osnovna ideja, pored same forme i usaglašavanja urbanističkih zahteva, jeste da se funkcionalno omogući maksimalno uživanje svakom budućem gostu – kako u sobama, tako i u dodatnim sadržajima na podzemnim nivoima.\nFoto: MVArch via eKapija\n#autolift #bazen jug bogdana #hotel beograd #hotel jug bogdana #mvarch #parking jug bogdana #projekat hotela\nIzgleda jezivo, nadamo se da se ovakvo ruglo neće nikada izgraditi!